XASAN ma u eryi doonaa Qatar Imaaraadka dartiis? - Caasimada Online\nHome Warar XASAN ma u eryi doonaa Qatar Imaaraadka dartiis?\nXASAN ma u eryi doonaa Qatar Imaaraadka dartiis?\nMuqdisho (Caasimada Online) – Madaxweynaha cusub ee Soomaaliya Xasan Shiikh Maxamuud ayaa socdaalkiisii koowaad ee meel ka baxsan dalka wuxuu ku tagay dowladda iskutaga Imaaraadka Carabta oo la aaminsan yahay inay kamid tahay dowladihii taageeray dib u doorashadiisa.\nBooqshada Xasan Shiikh ee Imaaraadka ayaa abuurtay tuhun la xiriira inuu sii socon doono kala xigsashada dalalka Carabta ee ka imaanaya Soomaaliya.\nDowladda Imaaraadka waxaa la fahamsan yahay inay gacanteedu gaartay illaa seddex musharax habeenkii ugu dambeeyey ee ololaha doorashada madaxweynaha Soomaaliya.\nCuleyskii ay imaaraadka ku dhex lahaayeen Soomaaliya ayaa la wiiqay intii ugu badneyd muddo xileedkii madaxweyne Farmaajo, balse dagaal siyaasadeedkii dhexmaray Farmaajo iyo Rooble ayaa wax badan u taray Dowladda Imaaraadka kuwaas oo helay fursad ay kula dagaalami karaan nidaamkii madaxweyne Farmaajo gacanna ku siin karaan musharixiintii isbadal doonka ahaa.\nIn safarka koowaad ee madaxweyne Xasan Shiikh uu noqdo Imaaraadka Carabta waa farriin culus, si gaar ah dowladda Qatar waxay u tahay aqbaar aan farxad-gelin doonin.\nWaxaa curan kara dagaal qabow oo dalalka Khaliijka ah oo la xiriira kala xigsashada Soomaaliya. Inkastoo ay aad u kala fog yihiin danaha ay labadaas wadan ka leeyihiin Soomaaliya haddana Qatar ayaa Soomaaliya ka hirgelisay dhismaha waddooyin iyo mashaariic muuqata shantii sano ee lasoo dhaafay oo ay si buuxda u taageerayeen dowladdii madaxweyne Maxamed Cabdullaahi Farmaajo.\nGanacsiga iyo deegaanka ay Soomaalida ku heysato Imaaraadka waa farriin aan la dafiri karin sida ay mashaariic askereyn ah uga dhex wadeyn Soomaaliya muddo xileedkii hore ee madaxweyne Xasan Shiikh aad uma soo jiidan shacabka Soomaalida.\nFarmaajo ayaa xiray xero ciidan oo Imaaraadka uga furneyd magaalada Muqdisho, taasi oo shacabka qaarkiis ay soo dhaweeyeen.\nSida labadaan wadan loo wada heysan karo ayaa kamid ah su’aalaha ku maqan dhanka madaxweyne Xasan Shiikh. Qatar weli waa u muhiim mashaariicda ka socota Soomaaliya.\nCaleema-saarkii madaxweyne Xasan Shiikh waxaa la xasuustaa in wasiirul dowladaha arrimaha dibadda ee dowladda Qatar inuu ahaa qofkii ugu khudbadda gaabnaa goobta.\nWax nuxur ah ma uusan sheegin mana muujin micnaha xiriirka mustaqbalka ee labada dal taasi oo lagu fasiray inay gadood ka qa baan Qatariyaanku natiijadii doorashada madaxweynaha Soomaaliya.\nMadaxweyne Xasan Shiikh uma fududa inuu lumiyo dowladda Qatar oo waxay deg deg u noqon kartaa fadhi iyo kaalmo xooggan oo ay yeeshaan mucaaradkiisa hadda muuqda iyo kuwa dhallan doono bilaha soo aadan sidii lagu yaqaanay dhaqan siyaasadeedka Soomaaliya.\nIyadoo la fahamsan yahay in la guda galay sanadihii Imaaraadka ee Soomaaliya, haddana dad badan ayaa aaminsan inuu Xasan Shiikh awoodo inuu labada dal cilaaqaad wanaagsan la sameysto.\nImaaraadka inay ku qanci doonaan la macaamil siman oo loo sameeyo iyaga iyo Qatar lama hubo, laakiin Xasan Shiikh shacabku kama qaadan doonaan inuu furin cusub ku furo dalka xilli uu ololaha doorashada kusoo galay inuu hagaajinayo cilaaqaadka dalalkii la xumeeyey shantii sano ee lasoo dhaafay.


Murtidaa Maanta iyo loollanka siyaasadeed ee ololaha doorashada Somaliland | Marsa News\nMurtidaa Maanta iyo loollanka siyaasadeed ee ololaha doorashada Somaliland\n“Hadh ma geynin aayadii ninkii hooyo gawracaye!”\nNinka hooyadii ka guuraa aayadii uma negaado!\nNin ku diley hadh kuuma jiido!\nHargaisa;(Marsanews) Qoraaga wayn ee caanka ah, Maxamed baashe xaaji xasan oo barkulanka bulshada ee Facebook Ku soo daabacay qormo uu ugu magacdaray Murtida Maanta iyo Loolanka Siyaasadeed Ayaa waxa ay u dhignayd sidan:\nAbiib-timocad iyo inta kula safatay ee difaacaysa aflagaaddadii afka ka weynayd ee ka hoosaysey “halka suunka laga xidho-dho”, ee uu kula kacay shacabka Gebiley, Tog-wajaale, Geed-ballaadh, Faraweyne, Allaybaday iyo Arabsiyo, waa mahadho ugub ku ah socotadeenna sooyaal.\nNinka sidaas iyo waxaas ku hadlay ee yidhi, “dadkii degmooyinkaas dammaashaadayey waxa ay ahaayeen oodhfano (furuuq) Hargeysa laga soo guray”, waxa hubanti ah oo taasi kuu sheegaysaa in aanu cid kale iyo meel kalena toonna wanaag iyo wax wacan ugu maqnayn. Wax se igaga sii yaab badan kuwii dhinacyo yuubnaa sacabbada u garaacayey!\nNuxurka murtidu waa ‘qofka cirdiga iyo sharafta hooyadii dhawri waayaa, aayaadii iyo cid kalena in uu teello u dhigto lagama yaabo’.\nWaxa kale oo murtidu u digaysaa dadka oo dhan oo faraysaa in ereyada iyo hadallada sawliilka leh laga fogaado, gaar ahaan siyaasiinta codka ummadda ku loollamaysa.\nNin weyn oo hadal ka dhacayna waa geed qolofi ka dhacday.\nEreyguna inta uu afkaaga ku jiro ayuu ammaanadaa yahay, haddii se uu af soo dhaafo afaaf dhaaf.\n“Bederna caasi baa loogu go’ay Ina Bidaarowe\nBerrina ha la aaso’e nin ragga baqaskii waa ceeb”.\nIntanna waxa aan u hibaynayaa intii igu qoonsatay odhaahdaydii ahayd “Muuse iyo Ismaaciil” la iima tartansiin karo.\nQalinkii: Maxmed baashe xaaji xasan


MAALINTA BARI AH OO SHIRWAYNAHA URURKA EPRDF UU KA FURMI DOONO MAGAALADA MAQALE.(warbixin) | Deegaanka News\nMAALINTA BARI AH OO SHIRWAYNAHA URURKA EPRDF UU KA FURMI DOONO MAGAALADA MAQALE.(warbixin)\nMaalinta bari ah oo ay bisha August tahay 28 ayaa lagu wadaa in magaalada Maqale ee xarunta Deegaanka Tigrey uu ka furmo shirwaynaha Ururka EPRDF oo 24kii sano ee u dambaysayba ka arimanayay Dalka itoobiya.\nShirkan ayaa imanaya xili lixdii maal mood ee u dambaysay uu shirar gaar gaar ah u socday ururada ku bohoobay EPRDF, kuwaas soo doortay Gole dhexe, Gudi fulin waxay sidoo kale iska soo dhex doorteen 9ka xubnood ee uga mid noqonaya ururka EPRDF.\nshirkan ayaa waxaa bari kasoo qayb galaya dad kor dhaafaya 1000 xubnood iyada oo qoonda ahaan loosiiyay in ay afarta deegaan ee ku bohoobay EPRDF ay shirkani u soo dirsadaan min 250xubnood taas oo tirada guudna ka dhigaysa 1000 qof, waxayna kunkan qof leeyihiin cod ah in ay wax dooran karaan.\nmaanta galinkii dambe ilaa caawa ayay martidani kusii qul qulayaan magaaladda maqale si ay maalinta bari ah halkaasi ugu waabariistaan.\nshirkan ayaa noqon doono mid lagu lafa guro qorshayaasha Ururkani miiska u saaran oo ay ugu muhiimsan tahay in wax la iska waydiiyo sida uu u hirgalay qorshihii GTP1 iyo sida eegga loo wajihi karo qorshaha GTP2, waxaa kale oo diirada lagu saari doonaa helida biyo nadiif ah, kor u qaadida tayada waxbarashada, caafimaadka iyo guud ahaanba kaabayaasha dhaqaalaha.\nwaxaa kale oo iyadana xoogo lasaari doonaa sidii loola dagaalami lahaa musaqa,qabyaalada, nidaamka dulsaarnimada, fikradaha xagjirnimada iyo nabad diidka iyada oo cod buuxo lagu ansixin doono in laga talaaba qaado shakhsiyaad ku naaxay dhigga shacabka ee wali ku dhex dhuumanaya qaab dhismeedka dawladda.\nMuhiimada ugu wayn ee shirkan bari furmaya ayaa ah in lasoo doorto shakhsigga 5sano ee soosocoto hogaamin doono taladda dalka taas oo ah mid ay wada sugayaan guud ahaanba shacab waynaha reer itoobiya.\nRaysal wasaaraha xilagan haya taladda dalka ayaa lagu soo waramaya in uu yahay shakhsiga wakhti xaadirkan ugu cad cad in uu noqdo Raysal wasaaraha dalka taas oo ay aad u saadaalinayaan saxaafada inta badan wax ka qorta Dalka itoobiya.\nisku soo wada duuboo xisbigga EPRDF ayaa lagu amaanaa in uu kor u sooqaaday dhaqaalaha wadan taas oo keentay in wadanka itoobiya mar walba amaan gaar ah loosoo jeediyo sida uu uga midha dhaliyay koboca dhaqaalihiisa waxaana lagu wada in 5ta sano ee soo socotana ay sii laba jobaari doonaan sida uu sheeggay Raysal wasaare desalin.


Wararka Maanta: Arbaco, Jan 16, 2013-Maxkamadda Ciidamada Qalabka Sida oo xukunno dil ah ku fulisay laba askari oo ka tirsan Ciidamada Dowladda Soomaaliya\nXukunkan dilka ah ayaa waxaa fuliyay ciidammo gaar ah, iyadoo ay goobta ku sugnaayeen saraakiil ka tirsan ciidamada qalabka sida ee dowladda Soomaaliya iyo taliyaha ciidanka booliiska Soomaaliya.\n“Labada askari ee xukunka lagu fuliyay waxay kala yihiin: Jamaal Axmed C/qaadir oo 23 jir kana tirsanaa ciidanka booliiska, kaasoo sannadkii 2010 dilay nin lagu magacaabi jiray Maxamed Axmed Caddoow iyo Cabdi Cismaan Magan oo 32-jir ahaa kana tirsanaa ciidamada milateriga, kaasoo 10/09/2011 kufsaday Nuuro Caddoow Cali,” ayuu yiri guddoomiyaha maxkamada ciidamada qalabka sida Liibaan Cabdi Yaroow oo saxaafadda la hadlay xukunka kaddib.\nSidoo kale, guddoomiyaha maxkamadda ciidamada wuxuu u digay askarta kale ee ciidamada inay ku kacaan falalkan oo kale, isagoo sheegay in askarigii lagu helo uu mudan doono xukunkan oo kale.\n“Xukunka askarta la toogtay waxaa ridday maxkamadda ciidamada qalabka sida waxaa loo cuskaday shareecada Islaamka iyo xeerarka dalka u degsan, waxaana labadan askari ay maxkamadda ka hor-qirteen dambigooda,” ayuu yiri guddoomiyaha maxkamadda ciidamada qalabka sidd.\nMa ahan xukunkii ugu horreeyay oo ay maxkamadda ciidamada ku fuliso askar lagu helay dambiyadii lagu soo eedeeyay, iyadoo sannadihii lasoo dhaafay sidan oo kale ciidammo ka tirsan dowladda Soomaaliya lagu fuliyay xukunno dil ah.


Alpha GPC budada (28319-77-9) hplc = 98% | AASraw R & D Reagents\n/ Products / Nootropics budada / Alpha GPC budada\nSKU: 28319-77-9. Category: Nootropics budada\nAASraw waxaa ku jira awoodda wax soo saar iyo karti wax-soo-saarka laga bilaabo gram ilaa amar guud oo ah budada Alpha GPC (28319-77-9), iyadoo la raacayo Xeerarka CGMP iyo nidaamka xakamaynta tayada la socon karo.\nAlpha GPC budada, oo sidoo kale loo yaqaano L-Alpha glycerylphosphorylcholine ama choline alfoscerate, waa aotropic dabiiciga ah oo ka shaqeeya labadaba isaga iyo iyada oo la jaanqaadaysa nootropics kale. Waxaa dabiici ahaan ku jiraa jidhka qadar yar oo ganacsi ahaan loo soo saaray sida soo saarida sot lecithin ....\nAlpha GPC daawada budada ah\nAlpha GPC Calaamadaha asaasiga ah\nName: Alpha GPC budada\nFormula kelli: C8H20NO6P\nMiisaankani waa: 257.22\nDhibcaha Biyaha: 142.5-143 °\nAlpha GPC budada ah oo kor u qaadaya hawlaha maskaxda iyo kor u qaad dheeraad ah\nBudada cagaarka ah ee Raw Alpha, L-Alpha glycerylphosphorylcholine, choline alfoscerate\nRoot Alpha GPC\nDhexdhexaad ah ee dheef-shiid kiimikaadka fosfolipid, Root Alpha GPC waxay si dhaqso ah u shaqeeyaa oo si qumman u shaqeyneysaa, ugu horrayn adoo keenaya qalab muhiim ah maskaxda.\nDaawada Alpha GPC waxay leedahay waxyaabo aan hagaagsaneyn, oo ay ku jiraan xoojinta xusuusta iyo ilaalinta gabowga maskaxda. Dhibaatooyinka qaaska ah ee ku lug leh kumanaan ka mid ah kaqeybgalayaashu waxay muujiyeen inay tahay daaweyn wax ku ool ah oo la xiriirta xusuusta da'da la xiriirta cudurro kala duwan, oo ay ku jiraan cudurka Alzheimer, xanuunka 'vascular dementia', iyo stroke. Waxa kale oo uu leeyahay neerafrotective habdhaqanka gabowga iyo daraasadaha waxay soo jeedinayaan inay sidoo kale noqon karto mid wax ku ool ah ee daaweynta welwelka.\nWaxay leedahay waxtarrada aan laheyn, sidoo kale, oo ay ku jirto awoodda lagu wanaajinayo caafimaadka xuubka unugyada iyo kor u qaadista degdegga ah ee dib u soo kabashada jirka ka dib. Daraasadaha hordhaca ah waxay soo jeedinayaan in ay sidoo kale u shaqeyn karto dopaminergic, kor u qaadista dopamine hormoonka, taas oo macnaheedu tahay in ay u adeegi karto daweyn suurtagal ah oo ku saabsan xaaladaha neurodegenerative sida cudurka Parkinson iyo sidoo kale wuxuu noqon karaa xoojiyaha niyadda.\nHase yeeshe dad badan oo isticmaala buotropic, xoogga dhabta ah ee budada Alpha GPC ayaa ku jira alaabooyinka xooggan marka la isku daro waxyaabo kale oo dheeri ah. Kobcin dheeriga ah ee budada loo yaqaan 'Raw Alpha GPC' ayaa ka dhigaysa mid si weyn u kordhiya saameynta garashada ee cunsuriyada. Waxay sidoo kale ka hortagi kartaa yar yari, laakiin madax-xanuunka niyadjabsan waa mid ka mid ah waxyeelooyinka yar-yar ee la xidhiidha cunsuriyada nootropics.\nBudada Alpha GPC waxaa lagu xakameynayaa Yurub, halkaas oo loogu talagalay daaweynta cudurka Alzheimers oo lagu iibiyo hoosta magaca Gliatilin iyo Delecit. Waddanka Maraykanka waxaa loo tixgeliyaa nafaqada cuntada, waxaana la heli karaa iyadoon warqad dhakhtar qorin.\nQiyaasta caadiga ah ee alfa-GPC waa 300-600 mg, sida ku cad qiyaasaha ugu caansan. Qiyaastan waxay ku saleysan tahay daraasadda iyadoo la adeegsanayo alpha-GPC si kor loogu qaado wax soo saarka koritaanka (600 mg) iyo labadii daraasadood oo muujinaya kororka hoormoonka koritaanka hormoonka kor u kaca, waxaana suurtagal ah inuu qaato qiyaas wanaagsan oo loogu talagalay ciyaartoyda.\nIsticmaalka alfa-GPC ee calaamadaha muujinaya hoos u dhaca fahamka, inta badan daraasadaha oo idil waxay isticmaalaan qiyaasta mgamiin XMUMX maalin kasta, oo loo qaybiyay seddex qiyaasood oo ah 1,200 mg. Ma hubo sida qiyaasta daawada hoose ee faa'iido u lahaan karto, laakiin xajmiga 400 ayaa u muuqda in si joogta ah loola xiriiriyo lacagta.\nDaraasaduhu waxay soo jeedinayaan in saameynta alfa-GPC ee qulqulka afka laga qaato ay ugu sarreyso 300-600 mg / kg, taas oo ah qiyaasta aadanaha ee 48-96 mg / kg (oo loogu talagalay dadka 150lb, maalin kasta 3,272-6,545 mg).\nDigniin ku saabsan budada Alpha GPC\nInkasta oo ay tahay ilo dabiiciga ah ee qoyaanka nafaqo leh, kaabidda qaabka isku dhafan waxay sababi kartaa saameynta daawada Alpha GPC. Mid ka mid ah saamiga daawada Alpha GPC ee caadiga ah waa madax xanuun ama madax-wareer, oo badanaa ka yimaada soo-saarka badan ee maskaxda. Dadka qaarkiis, sida caan ah "biohacker" Dave Asprey, xusuusnow inay aad u sarreeyaan kolesteroolka, sidaas darteedna madax xanuun ku dhaco marka aad daaweynayso.\nWaxyeellooyinka kale ee ka yimaada budada cagaaran ee loo yaqaan 'Raw Alpha GPC' waxaa ka mid ah waxyaabaha sida jahawareerka, erythema, iyo hurdo la'aan (laga bilaabo kicinta). Si kastaba ha noqotee, inkastoo ay suurtogal tahay saameynta daawooyinka, waxaa jira caddayn ah in nootropic this si fiican u dulqaadanayo qiyaasta sare. LD50 (qiyaasta loo isticmaalo in lagu arko qiyaasta daawada 50% ee dadweynaha) waxay muujinaysaa qiyaasta 10k mg / kg (u dhiganta shamac 6800 loogu talagalay qofka 150 lb) ee jiirka.\nDaraasad aad u macquul ah ayaa muujisay "heer aan wax laga ogaan karin" oo qiyaasta u dhiganta mgmarka 1636 ee qof 150 lb.\nInkasta oo caadiyan loo yaqaano in aan aheyn mid aan habooneyn, qaar ka mid ah dadku waxay soo sheegaan kobcinta garasho ee leh alfa-GPC dheeraad ah.\nWaxay noqon kartaa mid caqli gal ah in la qaato alpha-GPC oo ay la socoto asiidh dufan ah oo lagu nuugayo (sababtoo ah inay tahay fosfolipid), inkastoo aysan taasi u muuqanin shuruud buuxda.\nL-alpha-glycerylphosphorylcholine (oo gaaban Alpha-GPC sida caadiga ah, sidoo kale loo yaqaanno cholin alphoscerate ama glycerophosphocholine) waa qalliin oo ay ku jiraan fosfolipid iyo dhexdhexaad ah dheef-shiid kiimikaad (lecithin metabolism) ama kaliya molecule molecule oo leh labo asiidh oo dufan ah. , waxaana la yiraahdaa in ay noqoto horey loogu talagalay acetylcholine iyo fosfatidylcholine ee jirka ka dib marka la cuno.\nAlpha-GPC waxaa loo arkaa inay tahay mid ka mid ah qaybaha badeecadaha cas ee maqaarka iyo unugyada xubnaha jirka laakiin inta badan waa qadar qiyaasta qadarka ah ee ilaha dabiiciga ah ee soo noqnoqda. Kala duwanaanta Alpha-GPC waxaa lagu sameeyaa si caan ah, halkaas oo si fudud loogu abuuri karo ukunta ama soy lecithin. Marka loo eego tilmaantan iyo ilaha, waxaa mararka qaarkood loogu yeeraa sida walxaha xasaasiga ah ee lecithin.\nAlpha GPC wuxuu si dhaqso ah u kordhin karaa soo dejinta acetylcholine iyo neurotransmission ee maskaxda, taas oo ah caadi ahaan 20-30 daqiiqado ka dib isticmaalka afka. Isticmaalayaasha waxay filan karaan inay korodhsadaan feejignaan maskaxeed, feejignaan iyo diiradda maskaxda muddadan. Isticmaalka si joogta ah ee la xidhiidha nidaam caafimaad oo macquul ah iyo nidaam jimicsi ayaa la kulmi doona waxqabadka buuxa iyo saameynta garashada ee Root Alpha GPC budada ku jirta todobaadka toddobaad ee ugu horreeya isticmaalka.\nAlpha GPC Pow Powder\nAlpha GPC Purchase Marketing\nSida loo iibsado budada Alpha GPC laga soo qaado AASraw\nAlpha GPC Roodhafka Cagaarka ah


Israel waxay ka mamnuuceysaa Muwaadiniinta aan la talaalin dhamaan Goobaha Dadweynaha oo ay ku jiraan Sinagogyada\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Israa’iil Wararka Jebinaya » Israel waxay ka mamnuuceysaa Muwaadiniinta aan la talaalin dhamaan Goobaha Dadweynaha oo ay ku jiraan Sinagogyada\nJebinta Wararka Caalamka • Jebinta Wararka Safarka • Safarka Ganacsiga • Wararka Dowladda • Caafimaadka Warka • Warshadaha Warshadaha • Israa’iil Wararka Jebinaya • News • Dadka • Dib-u-dhiska • Waajib ah • Ammaanka • Dalxiiska • Warka Safarka Safarka • Daalacanayo Hadda • Wararka kala duwan\nRaiisel wasaaraha Israel Naftali Bennett\nKuwa diida inay talaalaan "waxay wiiqayaan dadaalka dhamaanteen," ayuu ku dhawaaqay Ra'iisul Wasaaraha Israel Bennett.\nTirada kiisaska cusub ee coronavirus ee Israel ayaa sii kordheysa.\nReer banii Israa’iil oo aan la talaalin looma ogolaan doono goob kasta oo ay la joogaan dad kor u dhaafaya 100 qof, gudaha iyo dibadaba.\nSaynisku wuu cad yahay: talaaladu way shaqeeyaan, way waxtar leeyihiin, wayna nabad qabaan.\nRaiisel wasaaraha cusub ee Israil Naftali Bennett ayaa maanta ku dhawaaqay in dhamaan dadka aan la talaalin ee degan Israa'iil goor dhow ayaa laga mamnuuci doonaa wax kasta oo ka mid ah gudaha ama bannaanka goobaha caamka ah ee lagu hayo 100 qof ama ka badan. Mamnuucidan ayaa sidoo kale ku jiri doonta sunagogyada.\nDadka diidaya tallaalka COVID-19 waxay "wiiqeyaan dadaalkeena dhammaanteen," Bennett ayaa yiri maanta, maaddaama tirada kiisaska cusub ee coronavirus ee dalka ay sii kordhayaan.\nHaddii qof walba qaato tallaalka, noloshu caadi ayey ku soo noqon kartaa, laakiin haddii hal milyan oo qof ay diidaan sideedda milyan ee kale waa inay u adkeystaan qufulka, ayuu ra'iisul wasaaruhu hadalkiisa ku daray\n"Waxaa jira waqti ay tahay in wadahadalkan la joojiyo," Bennett ayaa u sheegay qaranka. "Sayniska wuu cad yahay: talaaladu way shaqeeyaan, way waxtar leeyihiin, wayna nabad qabaan."\nLaga bilaabo Ogosto 8, Bennett wuxuu ku dhawaaqay, qof kasta oo diida inuu is tallaalo mar dambe looma oggolaan doono goob kasta oo ka sarreysa 100 qof, gudaha iyo dibaddaba - oo ay ku jiraan tiyaatarada, dhacdooyinka cayaaraha, iyo guryaha cibaadada. Si loo galo, dadku waa inay muujiyaan caddeynta tallaalka, caddeyn ay heleen COVID-19 oo ay ka bogsadeen, ama baaritaan diidmo ah, oo laga helay kharashkooda.\nIsrael waxay isticmaaleysay talaalka coronavirus Pfizer-BioNTech mRNA. Sida laga soo xigtay Wasaaradda Caafimaadka, waxtarka tallaalka ee ka hortagga jirrada astaamaha ayaa istaagay 64% iyo ka hortagga cudur halis ah 93%.\nMarwo Jane Godfrey wuxuu leeyahay,\nOgosto 16, 2021 markay tahay 02:22\nTani waa mid aad u khaldan oo khaldan inta sayniska la aado runtii aad bay u xun tahay oo aad bay u dhaawacaysaa dalkeenna hooyo. Haddii Madaxweynaha cusub ee Israa’iil uu si dhab ah u baranayey sayniska ka dambeeya tallaaladan covid -ka ah, wuxuu xaqiiqdii ogaan lahaa in sababta kiisaska covid -ka ay ugu soo kordheen gudaha Israa’iil lafteeda ay sabab u tahay tallaaladan covid -ka ah laftooda ee aysan ahayn kuwa diiday in la isku duro naftooda iyo daroogada tijaabada ah ee xitaa ku guuldaraysatay waa dariiqyadeeda badbaadada, maadaama dhammaan xayawaankii loo adeegsan jiray raadadka tallaalladan ay dhinteen, Dhammaantood.


Eedda Yaa Leh: BBC Mise Farxaan Maxamed Jimcaale ?\nBy Yusuf Maxamad Haid\nWariye Farxaan Maxamed Jimcaale oo ka shaqeeya laanta Af Soomaaliga ee BBCda\nSannadkii 1983 aniga oo ka shaqeeya Radio Mogadishu, baan deeq waxbarasho ka helay dalka Ingriiska. Waxaan Koorsooyin ka qaadan jiray seddex kulliyadood oo kala ah SOAS, Commonwealth, iyo LSE oo jaar la ahayd daarta BBCda ee Bush house.\nKulliyadahaas kuligooda waxay ka tirsanyihiin Jaamacadda London University.\nMaalin maalmaha ka mid ah baan ka baxay daarta kulliyadda LSE oo u wareegay BBCda laanta Af Soomaaliga . Waxaan galay xafiiska madaxa laanta oo ahaa nin la oran jiray P. Giles.\nSalaan iyo waraysi gaaban ka dib buu ii dhiibay warqad uu ku qoranyahay war Soomaaliya ka hadlaaya oo Af Ingriis ku qoran. Marku hubiyay in aan warkii wada akhriyay, buu I weydiiyay eray warka ku jiray oo ahaa ‘Deny’ wuxu Af Soomaali ku noqonayo. Waxa aan ku iri,”Waxa aan oran lahaa BEENIN.”\nWaxooga marku aamusnaa buu yiri, “Ma la oran karaa DAFIRAY?”\n“Maya”, Baan ku iri\n“Waayo?” Buu yiri.\nWaxaan ku iri, “Marka hore, dafiray ma aha eray warbaahineed. Marka labaad DAFIRAY waa wax jira oo la inkirayo.”\nWaqtigaas Safiirka Soomaaliya wuxu ahaa Shariif Saalax (Ilahay ha raxmado). Waxa aan waa danbe ogaaday in safaarda Soomaaliya dacweysay laanta af Soomaaliga ee BBCda, ka dib markii wariye ka mid ahi war u akhriyayay istcmaalay erayga DAFIRAY.\nWeertu isticmaalay waxay ahayd, “ Dawladda Soomaaliya waxa ay Dafirtay inay arday ku xirxirtay magaaladda Hargaysa.” Waxay ahayd waqtigii bannaanbaxyadu ka bilowdeen Hargaysa, Wariyaha warka akhriyayna wuxu ahaa reer Hargaysa.\nIsla waqtigaas waxa BBCda laanta Africa u dacwooday rag ka tirsanaa ururadii dawlada Soomaaliya ee Moxamed Siyaad Barre (Alle ha u Naxariisto) ka hor jeeday oo Ethiopia ka soo hawlgeli jiray, horena dadwladii Soomaaliya madax ka soo noqday. Waxay ka cabanayeen in wariye waraystay u xaglinayay dawladii kacaanka.\nIsla maalmahaas waxaan la kulmay, Wariyaha caanka ah ee Cabdillahi Xaaji Cabdi oo waraysi iga qaaday. Markaan waraysigii dhamanay buu qado ii geeyay ‘cafeteria ‘da BBCda . Intaan qadaynaynay baan weydiiyay cidda Su'aalaha waraysiyada u samaysa wariyayaasha. Wuxu igu yiri, “ Wariyuhu waa u xor su’alaha waase in ay macquul yihiin, loona baahan yahay oo aysan ka hor imaan siyaasadda BBCda.”\nMarka aan u soo noqono Farxaan Maxamed Jimcaale iyo Xasan Cali Khayre wax BBCda khuseeya ama siyaasadda BBCda noqon kara waraysiga kuma jirin. Waxay iigu muuqata in waraysigu ku ekaa KHIBRAD LA’AAN ama dano gaar ah. Waxaanse laga ilduufi karin in BBCdu ay ka mid tahay idaacadaha Reer Galbeedka oo leh awood khatar ah sida ay tilmaamayaan qoraalo iyo daraasooyin badan oo u ka mid yahay buuga "Power without Responsibility.” by James Curran and Jean Seaton."\nWaxaa Qorey: Yusuf Mohamed Haid\nProf: Yusuf Maxamad Haid waxaa uu kasoo shaqeeyey Radio Muqdisho, Director kasoo noqdey Talifishinkii qaranka Soomaaliya, waxaa uu jaamacada St Louis ee ku taal cariga Mareykanka ka bartey culuunta saxaafada, hadda oo uu shaqada ka fariistey waxaa uu casharo ka bixiyaa jaamacado ku yaal dalka Soomaaliya\nMagacaabida ayaa kusoo beegmaya iyadoo Ra'iisul Wasaaraha lagu wado inuu US aado.\nKhayre oo isku shaan-dheyn ku sameeyay Gollahiisa Wasiirada\nSoomaliya 05.08.2018. 11:29\nSoomaaliya: Saraakiil xabsiga loo dhigay xariga mas'uul sare\nSoomaliya 30.07.2018. 17:27


Soo dejisan Avira Free Security Suite 1.2.145.25926 – Vessoft\nWindowsAmnigaAntivirusesAvira Free Security Suite\nBogga rasmiga ah: Avira Free Security Suite\nAvira Free Security Suite – oo ah qalab aasaasi ah oo lagu ilaaliyo lana hagaajiyo waxqabadka kombiyuutarka. Software wuxuu leeyahay antivirus leh teknooloojiyada difaaca daruuriga iyo scannada nuglaanta si si wax ku ool ah loo ogaado oo looga saaro xajinta. Avira Free Security Suite waxaa ka mid ah modul VPN ah oo isku xiraya internetka si aan qarsoodi lahayn una qarin macluumaadka shakhsiyeed inta aad webiga ku rogeyso. Software-ka ayaa ka hortagaya dhammaan dhibaatooyinka la xidhiidha asturnaanta iyo hawlaha internet-ka internetka iyagoo xiraya isku-day kasta oo raadinta shabakadda. Avira Free Security Suite waxay ku siinaysaa inaad isticmaasho qalabka wax lagu naqshadeeyo nidaamka oo kuu oggolaanaya inaad xakamayso isticmaalka korontada, hoos u dhigto waqtiga bilaabitaanka qalabka, fiiri heerarka asturnaanta iyo hubi meel bannaan. Sidoo kale, Avira Free Security Suite waxay taageertaa shaashadda webka si looga ilaaliyo bogagga khatarta ah, hindisaha iyo isku dayga phishing.\nAntivirus leh farsamada difaaca daruuriga\nKu keydso dukaanka internetka\nWax-ka-beddelka waxqabadka nidaamka\nSoo dejisan Avira Free Security Suite\nArinta Bilaasha ah ee ’Avira Free-’ fayras leh xawaaraha iskaanka ah oo fiican iyo ogaanshaha saxda ah ee fayraska, kaas oo ka dhigaya xogta adeegsadaha iyo sirtaada asturnaan.\nFaallo ku saabsan Avira Free Security Suite\nAvira Free Security Suite Xirfadaha la xiriira\nTani waa antivirus casri ah oo leh waxyaabo isdhexgal leh si loo xakameeyo nabadgelyada kombiyuutarro dhawr ah oo lagu maareynayo internetka iyada oo loo marayo guddi websaydh oo laga helo daalacayaasha.


Gaalkacyo: Xildhibaan aad u taageersan Farmaajo oo - Axadle Wararka Maanta\nGaalkacyo: Xildhibaan aad u taageersan Farmaajo oo\nBy Abdiwahab Ahmed\t On Mar 13, 2022\nGaalkacyo (Axadle) – Waxaa hadda lasoo gabagabeeyey tirinta codadka ergadii dooraneysay xildhibaanka qaadanaya kursiga HOP#095 oo caawa ay doorashadiisu ka dhacday magaalada Gaalkacyo ee gobolka Mudug.\nCabdiraxmaan Maxamed Maxamuud (Cagaweyne) ayaa ku guuleystay kursigaan oo ahaa mid loo galay tartan furan oo adag, waxuuna ahaa midka ugu tartanka adag seddaxdii kursi ee maanta lagu doortay magaalada Gaalkacyo.\nSeddax musharax oo kala ah:\n1 – Cabdiraxmaan Maxamed Maxamuud\n2 – Maxamuud Nuur Iimaan\n3 – Maxamed Saciid Faarax\nAyaa ku tartamay kursigaan oo wareeg labaad la isla aaday, waxayna wareegii koowaad kala heleen Maxamed Saciid 44-cod, Cabdiraxmaan Cagaweyne 35-cod, halka Maxamuud Iimaan uu helay 20-cod, waxaana wareega labaad u gudbay Maxamed iyo Cabdiraxmaan.\nCabdiraxmaan Cagaweyne ayaa wareegii labaad ku guuleystay codad dhan 54, halka Maxamed Saciid oo laga guuleystay uu helay 47-cod.\n5-tii sano ee lasoo dhaafay kursigaan waxaa ku fadhiyey Cabdikariin Dhalac oo aad u taageersanaa Farmaajo, kaas oo isaga haray tartankaan, kadib markii uu ogaaday in guul uusan ka soo hoy-doonin hadii tartan la galo.\nWaxaa aad loo nacay dhamaan dadkii garab taagnaa ee daacadda u ahaa Farmaajo intii uu xukunka joogay, kuwaas oo intooda badan ku haray tartanka doorashada socota, taas oo niyad jab ku abuurtay nidaamka Farmaajo.\nBarcelona need to provide Riqui Puig to seal the Adama Traore deal\nMikel Arteta pays tribute to Martin Odegaard & Thomas Partey after Arsenal’s win towards Leicester


Boqolaal askari oo Al-Shabaab looga dilay Mudug | KEYDMEDIA ONLINE\nMUQDISHO, Soomaaliya – Kooxda Al-Shabaab ayaa la kulantay guul-darrooyin is-xigxigay, kadib dagaallo xooggan oo ay kala kulmeen Ciidanka Xoogga Dalka Soomaaliyeed [SNA] oo ay wehliyaan askarta Darwiish-ta Galmudug ee ku sugan gobolka Mudug, waxaana laga qabsaday aagag istiraatiiji ah.\nWarbaahinta Dawladda Soomaaliya ayaa baahisay in ku dhawaad 200 oo ka tirsan kooxdaas ay ciidamada huwantu ku dileen meelo kala duwan oo ay ku jiraan Qaycad iyo Camaara tan iyo Sabtigii.\n"In ka badan 200 oo askari oo ka tirsan maleeshiyada Al-Shabab ayaa la dilay, 16 saldhig ayaa la burburiyay, 4 magaalo iyo 8 tuulo ayaa la xoreeyay intii lagu jiray hawlgal ka dhan ah argagixisada oo socday saddex toddobaad," Ayay sheegtay warbaahinta dowladda.\nAxmed Macalin Fiqi, Wasiirka Amniga Dowlad Goboleedka Galmudug oo ka mid ah saraakiisha hogaamineysa gulufka ka dhanka ah Al-Shabaab ayaa sheegay in ay Al-Shabaab ka qabsadeen 20 qori, rasaas iyo agab kale, kadib markii ay la wareegeen Camaara.\nGen Biixi, oo ah abaanduuliha ciidanka lugta ee Soomaaliya, iyo taliyihii hore ee booliiska Muqdisho, Saadaq Joon ayaa safka hore kaga jira dagaalka lagula jiro Al-shabaab ee ka socda gobolka isku xira koonfurta iyo waqooyiga ee Mudug.\nWaxaa sii kordhaya howlgallada ka socda bartamaha Soomaaliya iyadoo ciidamada qalabka sida ay xoojiyeen gulufka ka dhanka ah Kooxda xiriirka la leh Al-Qaacida, oo lagaa gacan maroojiyay dhowr degaan, oo ay ku jiraan Bacaadweyne, Qaycad, Camaara, iyo deegaannada ku xeeran.


Dhaawacyada askarta P/land oo la keenay Xamar | Caasimada Online\nHome Warar Dhaawacyada askarta P/land oo la keenay Xamar\nDhaawacyada askarta P/land oo la keenay Xamar\nMuqdisho (Caasimada Online) – Dagaalkii ugu dambeeyay ee u dhaxeeyay ciidamada maamulada Puntland iyo Galmudug ee ka dhacay magaalada Gaalkacyo ayaa sababay dhaawacyo badan oo soo gaaray ciidamada labada dhinac.\nXog ay heshay Caasimada Online ayaa sheegeysa in ciidamo ka tirsan labada maamul oo ku dhaawacmay dagaalkii Gaalkacyo lagu daweynayo isbitaalka Deva ee magaalada Muqdisho, waxaana la filayaa in sidoo kale la keeno isbitaalka dhaawacyada askar kale.\nHishiiskii dhawaan magaalada Gaalkacyo ku dhexmaray madaxda maamulada Puntland iyo Galmudug ayaa dhigayay in ciidamada qaba dhaawacyada daran loosoo qaado magaalada Muqdisho laguna daweeyo haddii Gaalkacyo wax looga qaban waayo.\nKu dhawaad 60 askari oo labada dhinac ah ayaa la sheegay in lagu hishiiyay in dhaawacyadooda lagu dabiibo isbitaalka Deva ee magaalada Muqdisho oo dalka Turkiga laga leeyahay.\nIlo Xog ogaal ah ayaa sheegay iney jiraan askarta qaar oo qaba dhaawacyo daran kuna dhaawacmay dagaalkii ugu dambeeyay ee 28 November ka dhacay xaafada Garsoor ee magaalada Gaalkacyo.\nQaarkood askarta ayaa la sheegayaa iney ka jajabeen lafaha, waxaana adkaatay in wax looga qabto isbitaalada magaalada Gaalkacyo.


DIGNIIN: BAAXADA KHASAARE EE DHULGARIIR BADEEDKA (TSUMANI) IYO SOOMAALIYA???\nFaarax Maxamuud Aw-Cismaan\nMadaxa, Ururka Saaxiibtinimada Canada iyo Soomaaliya\nWaxaa sida aad la wada socotaan dhawaan ka dhacay badweynta Hindiya dhulgariir gaystay khasaare ba’an oo naf iyo maalba leh, khasaarahaas haba u badnaado dhanka Qaarada Aasiya sida: Indooniisiya, Malayshiya, Siirilaanka, Hindiya, Maldiif, iyo Taylaaan.\nHadaba waxaa caado noqotay hadii belo dhacdo hadba meesha ay ugu waynahay ayaa hesha dareenka dadka iyo midka saxaafadaba, sidaa awgeed waxaa iska caado ah in la ihmaaliyo ama la iska indho tiro meelaha kale ee khasaarooyinku ka dhaceen maadaama belo ka wayn ay ku habsatay meelo kale waa marka loo eego cadadka dadka ku geeriyooday iyo khasaaraha burbur iyo baaba ee ay musiibadaani keentay’e.\nSidaa awgeed maadaama aanu Soomaali ahaan ka midnahay dadka ay masiibadaani waxyeelaysay, maadaama aan saxaafadaha aduunka ka hadlin waxyeelada uu dhulgariirkaan iyo fatahaada badeed u gaystay xeebaha Soomaaliya gaar ahaana kuwa badweynta Hindiya, waxaa qofkasta oo Soomaali ah ay saarantahay mas’uuliyad ah in uu arintaan u istaago, haday ahaan lahayd sheegisteeda, haday ahaan lahayd gacan ka geesashadeeda, iyo ka hadalkeedaba.\nWaxaa fatahaadaan badeed ku nafwaayay Kaluumaysto aad u farabadan kuwaas oo ay musiibadaanu kula kulantay badwayn iyagoo saaran doonyo aan lahayn awood ay isaga celinkaraan baaxada hirkaani watay taas oo lagu qiyaasay inuu dherer ahaan ahaa 400 oo mitir, waxay musiibadaani dhamaan baabi’isay firinjeeradii (talaajadihii) kaluumaysadata soomaaliyeed ay ku kaydsan jireen kaluunka iyo aargoosatada (frozen fish and Lobster) waxay bada raacisay dhamaan laashashkii ama doonyihii kaluumaysi (fishing boats), waxay burburisay dhamaan aqaladii magaalooyinka xeebaha ah.\nKhasaarahaani wuxuu isugu jiraa mid naf iyo maalba, dhaawaca ay gaysatay musiibadaanina way kala badsadeen magaalooyinka xeebaha ah ee dalka Soomaaliyeed. Dhaawada ugu wayni wuxuu ku dhacay xeebaha u dhexeeya Raas Gardafuul ilaa Hobyo.\nWaxaa dhamaan tirtirmay aqaladii ku oolaa magaalada Raas-Xaafuun oo ahayd gacan (golf) dhexgala bada kaas oo markii badu caaridana ay gawaaridu geli jirtay magaalada marka ay bada soo buuxsantana ay magaaladu noqon jirtay jasiirad oo kale. (waa sida xeebtii jaziira iyo qabriga Gendershee).\nMagaaladaan oo ah magaalo qadiim ah, magaalo ganacsiga kaluumaysiga caan ku ahayd kuna taala meel Istaraatiijik ah marka loo eego marinka gacanka xaafuun iyo inta u dhaxaysa soqodara, halkaas oo ah marinka ay maraan maraakiinba isaga gooshta Afrika, Aasiya iyo Dunida inteeda kale.\nHadaba waxaa halkaasi ku guryo waayay dad gaaraya ilaa 8000 oo qof waxaa ku nafwaayay dad ku dhow 100 qof dhaawada ka badan, hantida dhaqaale iyo khasaaraha maal warkiisaba daa.\nWaxaa kaloo waxyeelo aad u wayni gaareen dhamaan magaalooyinka saaran xeebaha bada Hindiya sida Baargaal Hurdiyo, Bandarbayla, Eyl, Garacad, Hobyo, Mareeg, Cadale, Xamar, Marka, Ceel Axmed, iwm.. Dadka guud ahaan marka la isku daro Soomaaliya oo dank u nafwaayay waxaa ilaa hada la xaqiijiyay 200 waxaa ilaa iminka la’layahay kaluumaysato gaaraysa ilaa 60 , dadka ku baro kacay ama ku guryo beelay waxay gaarayaan ilaa 60, 000 oo qof.\nWaxaa nasiib daro ah in inagii oo khasaaradaani nagu habsatay aynaan qaylo dhaan iyo mucaawino waydiisan caalamka balse ay inoo hadlayaan ajaanib kuwaas oo caalamka ku dhaleecaynaya sida ay u ihmaalinayaan baaxada waxyeelo ee musiibadaan iyo Soomaaliya, dadkaasna waxaa ka mid ah Jan Egeland oo ah Xiriiriyaha xaaladaha degdega ah ee UN-ta.\nHadaba waxaanu ku talinaynaa in dhamaan jaaliyadaha Soomaaliyeed ee dibada jooga ay ka hadlaan arintaan iyagoo adeegsanaya saxaafada la qoro iyo mida la iskala hadloba, iyagoo markaasi ku baraarujinaya shacabweynaha wadamada ay joogaan si ay dadka ku baro kacay ama ku cayroobay musiibadaan ay u helaan musaacado dawo, raashin, hoy, iyo mid taageero dib u dhis iyo gargaar dhaqaale intaba.\nSidoo kale jaaliyadaha Soomaliyeed waa inay ugu taba rucaan walaalahood dhamaan wixii ay awoodaan sida kaalmo lacageed (fundraising), mid wakhti iyo xirfadeedba.\nShacabweynaha Soomaaliyeed ee dadka gudihiisa ku sugan guud ahaan gaar ahaana ganacsatada waxaan u soo jeedinaynaa inay gargaar la gaaraan walaalahooda ay musiibada rabaaniga ahi ku habsatay, sida taageero raashin, biyo nadiif ah, teendhooyin iyo qalabka dhismaha.\nWaxaanu hanbalyo u soo jeedinaynaa Ra’iisal wasaaraha Jamhuuriyada Fedaraalka ee Soomaliya Dr. Geddi sida xilkasnimada leh ee uu arintaan uga qaybqaatay isagoo khibrad u leh arimaha gargaarka, isagoo caalamka u sheegay waxyeelada xeebaha soomaaliya guud ahaan ka hadlay, iyo weliba sida geesinimada leh ee uu wakhtigiisa qaaliga ah ugu huray inuu booqasho ku kala bixin doono goobaha waxyeelooyinkaani u badan yihiin.\nWaa talaabo fiican oo ku dayasho mudan , waa xilkasnimo, taas oo ay abaalweyn ugu hayn doonaan shaqabka waxyeeladu gaadhan marka ay arkaan Ra’iisal wasaarahoodii oo booqanaya laha qaybsanaya dhibaatada Rabaaniga ah ee ku habsatay.\nAnagu hadaanu nahay ururka Isku xirka iyo Saaxiibtinimada Canada iyo Soomaaliyana Arintaan iyo kuwa la midka ah waa waxa aanu u taaganahay wax ka qabadkeena, wixii awoodayada ahna waanu u istaagi doona gacan ka gaysashadeeda, mar hore ayaanuna gudo galnay sidii aanu qayb uga noqon lahayn gargaarka arintaan.\nWarar Goosgoos ah:::


WARARKA SHIRKA: Feb 12\nSafaraarada Mareykanaka ee Nairobi oo lagu Qabtey Xafalada Bedelida Safiirka Dawlada Talyaaniga u qaabilsanaa arrimaha Soomaaliya\nHogaamiyayaasha Soomaalida ee shirka oo casho loogu sameeyey safaarada Mareykanka ee Nairobi\nSafiirka Dawlada Talyaaniga u qaabilsanaa arrimaha Soomaaliya ahna wakiilka Midawga Yurub ee arrimaha shirka Ambasator Carlo Ungaro ayaa shaley ku ekeyd shaqada uu u hayey dawlalada talyaaniga ee arrimaha Soomaalida,madaama uu galayo xilliga halgabnimada .\nCarlo ungaro ayaa arrimaha shirka nabada Soomaalida ka shaqeenayey tan iyo markii uu shirka dib u heshiisiinta Soomaalida ka bilowdey magaalada ELDORET,15-Oktober,2002.\nMario Reffeli ayaa lagu wadaa in uu qabto howshii uu hayey Anbasator Carlo Ungaro ee Dawlada Talyaaniga iyo tan Midawga Yurub.\nCarlo Ungaro ayaa firfircooni dheeri ah ka muujiyey shirka dib u heshiisiinta Soomaalida maalmihii ugu danbeeysay ee bshii desember kulanka gooni u baxa oo hogaamiyayaasha Soomaalida loo qorsheynayey in gooni gooni isugu arkaan xeebta magaalada mombaasa marar badan dib u dhac ku yimid.\nXaflada kala bedelka ee safiirada Dawlada talyaaniga ee ka dhacay safaarada mareykanka ee magaaladfa Nairobi ayaa muujineysa isu soo dhawaashaha dawladaha yurub iyo mareykanka ee ku aadan Mowqifka mideysan ee arrimaha shirka Nabada soomaalida. Dawlada mareykanka ayaa bishii ugu danbeysay ee janaaayo culeys xoog leh soo saaarey ka warheyn shirka soomaalida oo caga jiid badan kaga yimid dhanka Dawladaha ay Deriska yihiin Soomaaliya.\nDawlada Mareykanka iyo yurub ayaa ka goan in Soomaaliya Dawlada hesho bilaha soo socda halka ay dawalada deriska yihiin Soomaaliya daqiiqad walba eegaya talaabada shirka uu marayo in ay ka muuqato danaha gaarka ah ee dawladooda.\nDawlado qaar ayaa moodaa in ay si dadban uga baxeen shirka nabada Soomaaliada oo hormuud ka ahaa qabanqaabadiisa,dawladahaasi ayaa la sheegayaa ku yimd culeysyo kala duwan ee xaalada dalkooda soo wajahdey iyo tan siyaasada arrimaha dibada ee dalkooda .\ncashada kala bedelka safiiraha talyaaniga waxaa kaloo lagu casuumay hogaamiyayaasha siyaasada soomaalida iyo shaqsiyaadkii ka qayb galey kulankii wada tashiga ee safari Parka oo tiradoodu dhan tahay 39-qof.\nka qayb galida cashada ee hogaamiyayaasha Soomaalida ayaa waxa kaloo ku hoos jira in la is hor fariisiyo hogaamiyayaasha Soomaalida ka dibna gacnaha la isu galiyo madaama hogaamiyayaasha SRRC ku doodeen in aan meel lawada fariisan ,qoddob qura laga wada hadlin.\ncashadii xaley ka dhacdey safaarada mareykanka ee magaaalda nairobi ayaa laheyd dhawr waji oo kala duwan marla laga eego arrimaha shirka nabada soomalida ee ka socda Dalka kenya muddo 14-bilood.\nHogaamiyayasha SRRC oo wali laga sugayo go`aan ........\nka dib markii uu kulan gooni ah la yeeshay wasiirka wasaarasada arrimaha dibada dalka kenya Kalonzo Musyoka kooxda SRRC-da oo diidey heshiiskii la saxiixay 29-janaayo guriga madaxtooyada dalka kenya,\nwasiirka ayaa u sheegay Kooxdaasi in go'aankan marnaba laga noqon karin,ayna ku qasban yihiin in ay ka qayb galaan iyaga iyo Ergadooda ansixinta u codeynta Qoraalka buuga Axdiga iyo dastuurka ee shirka Nabada Soomaalida oo la doonayo in lagu dhaqo Baarlamaan KMG iyo Dawlada Dimoqoraadi Federaal KMG ah Muddada 5-ta sanno shacabka Soomaaliyeed.\nKooxda SRRC ayaa wali ku doodeysa ansixinta buuga axdiga in ay ku xiran tahay Ergada soomaalida ee shirka ka qayb galeysa,SRRC ayaa IGAD u muujisay in ay si toos ah ergada ula hadlaan ugana dhadhiciyaan qoddobada lagu saxiixay heshiiskii hogaamiyayasha Soomaalida ee ka dhacey STATE HOUSE-ka Kenya. Ergada shirka ka qayb galay ayaa boqokiiba 70% ilaa 80% ah Ergada Kooxda SRRC marka loo eego ergooyinka ka wada qayb galaya shirka dib u heshiisiinta Soomaalida ee ka socda kenya.\nugu danbey wasiirka ayaa u sheegay kooxda SRRC in ay goaan kama danbeysa ah soo gaaraan ilaa Jimcada, si Sabtida loo qabto xaflada xiritaanka wajiga labaad lana ansixiyo qoraalka buuga axdiga iyo dastuurka ,loona gudbo wajiga 3-aad ee shirka oo ah awood qaybsiga Qabiilada Soomaalida.\nWararkii Hore ee Shirka Nairobi...


Dowlada Soomaaliya oo dhiiri galinaysa barnaamishka TEDxMogadishu\nWasiirka Warfaafinta ee Dowlada Federaalka Soomaaliya Cabdiraxmaan Cumar Cismaan (Eng. Yarisow) oo kulan la qaatay mas’uuliyiinta Hay’ada TEDxMogadishu ayaa soo dhoweeyey isla markaasna dhiirigeliyey Bandhiga TEDxMogadishu oo maalinta Khamiista 20ka April 2017 lagu qaban doono Muqdisho, Soomaaliya.\nCaasimadda Muqdisho ayaa ah mid bilicdeeda ay dib u soo noqotay oo bulshada Soomaaliyeed ay ku muujiyeen sida ay wax u qabsan karaan, oo dhalinyarada, ganacsatada iyo qeybaha kale ee bulshadu ay maalin walba door ka qaataan quruxda iyo bilicda Muqdisho iyo gobollada kale.\nWasiir Eng. Yarisow ayaa yiri “Soomaalidu waa dad ku fiican ganacsiga, is-dhexgalka, is-kaalmeynta iyo ganacsi-wadaaga oo keentay in shacabku ay dalkooda dib u dhistaan. Waxaana farxad ah in TEDxMogadishu ay sanadkan 2017 mowduuca ay xusheen uu noqday Iskaa Wax U Qabso oo Soomaalida taariikh weyn ku leh, ahaana mashruucii dalka lagu soo dhisay oo ay bulshadu si hagar la’aan ah uga wada qeybqaateen. Maantana waxaa la joogaa waqtigii dib loo soo nooleyn lahaa barnaamijkaas Iskaa Wax U Qabso.”\nBarnaamishka TEDxMogadishu ayaa si toos ah looga daawan doonaa maalinta Khamiista ah dhowr telefeshin oo ay Soomaalidu leedahay.


Home Wararka Qeybta 3aad: Waa Kuma Musharrax Madaxdweyne Xasan Cali Kheyre?\nQeybta 3aad: Waa Kuma Musharrax Madaxdweyne Xasan Cali Kheyre?\nWaxaan soo wadnay inaan baranno qofka uu yahay xasan Cali Kheyre oo seddex sano iyo bar ahaa qofka ugu awoodda badan dhinaca maamulka dowliga ah ee hay’adda fulinta iyo taariikhda madow ee uu leeyahay.\nHaddaba qeybtaan seddexaad annagoo sii raadraaceyna waxa Kheyre laabta shacbiga ugu yaal adiga xildhibaanow laguugu qiimeyn doono waxa aad ka geysatid maalinta qalinka iyo waraaqda laguu dhiibo oo uu rabbi oo kaliya ku weheliyo, ayaan kuu ifin donna wixii uu geystay ama uu ogolaaday inay dhacaan oo dhib ah.\nTaariikhan hoose u kaasho baaristaada si aad go’aan uga qadatid Xasan Cali Kheyre:-\n14 Agoosto 2017 Kheyre waxaa uu ahaa nin kii Farmajo u fuliyey, kuna kaalmeeyey in MW Cali Cabdullahi Cosoble xilka laga tuuro, iyadoo 24/10/2017 lagu badalay si musuqmaasu baahsan ah Maxamed Cabdi waare, kana dhigay sidii ay Kheyre iyo Farmajo rabeen. Kheyre waa ku faraxsanaa oo af ballaaran ayuu ku qoslayey\n25 Agoosto 2017 Waxaa dad shacbi ah la Xasuuqay Bariirre, kuwaas oo dowladdii Xasan Kheyre ay ku sheegtay inay ahaayeen Shabaab. Kheyre waa ku faraxsanaa oo af ballaaran ayuu ku qoslayey\n28Agoosto 2017 waxay Kheyre, Fahad iyo Farmajo dalka Itoobiya gacanta u geliyeen halgamaa Somaliyeed Qalbidhagax oo waliba kheyre si Khasab ahh golaha wasiirada uga sharciyeey dhiibistiisa. Kheyre waa ku faraxsanaa oo af ballaaran ayuu ku qoslayey\n17 Disember 2017 Waxaa la weeraray Cabdiraxman CabdiShakuur oo Gurigiisa lagu dialy askar ka tirsaneyd ciidanka xooga dalka Somaliyeed kuwaas oo kabahoodii lagu duugay- Kheyre waa ku faraxsanaa oo af ballaaran ayuu ku qoslayey.\n08 Abriil 2018 Waxay dowladda Kheyre iyo Farmajo xoog, cagajugleyn, iyo laaaluush kula wareegeen goalaha shacbiga, waxayna eryeen mid ka mid ah ragga ugu aqoonta badan dhinaca shuruucda iyo distuurka gudoomiye Maxamed Sh Cusman Jawaarey. Kheyre waa ku faraxsanaa oo af ballaaran ayuu ku qoslayey.\n8 November 2018 waxaa uu MW Farmajo, kheyre u adeegsaday in la eryo MW k/Galbeed Shariif xasan Sh Adan oo uu Farmajo u qabay ciil ka soo bilowday Kampala Accord. Kheyre waa ku faraxsanaa oo af ballaaran ayuu ku qoslayey.\n14 Disember 2018 Waxay kheyre, Fahad, iyo Farmajo ku Xasuuqeen magaalada Baydhabo shacbi 15 qof ah iyadoo xataa Wakiilkii QM ee ka damqaday dalka laga eryey. Kheyre waa ku faraxsanaa oo af ballaaran ayuu ku qoslayey.\n08 Juun 2019 Farmajo, Kheyre iyo Fahad waxay lacag malaayiin ah u dhiibeen in Puntland doorashadeeda la carqaladeeyo, lana soo saaro shakhsi la yiraahdo jebiye si looga dhigo Puntland sida hadda ay yihiin H/Shabeelle, K/Galbeed iyo Galmudug. Kheyre waa ku faraxsanaa oo af ballaaran ayuu ku qoslayey.\n28 Agoosto 2019 Waxaay Kheyre, Farmajo, iyo Fahad ku qadeen dagaal dhinac kasta Jubaland oo ay doorashooyin ka socdeen si loo tuuro Axmed Madoobe oo xataa in ciidan Itoobiyaan ah loo adeegsaday. Kheyre waa ku faraxsanaa oo af ballaaran ayuu ku qoslayey.\n22 Setember 2019 markiilagu guleysan waayey in la rido Axmed madoobe waxaa xayiraad cirka ah lagu soo rogay dhammaan duulimaadyadii rakaabka iyo daawooyinka u keni jiray dadka Jubaland taas oo ah runtii dambi qaran oo ay ahayd in lagu qaado cidii ka mas’uulka ahayd. Sidoo kale waxaa loo diiday inay Kismayo u safraan Madaxweynayaashii hore ee dalka, taas Iyana ahayd dembi kale.Kheyre waa ku faraxsanaa oo af ballaaran ayuu ku qoslayey\n10 Nofember2019 Kheyre , Fahad iyo Farmajo Waxay u diideen inay ka duulaan garoonka Adaen Cadde labadii Madaxweyne Sharif Sh Axmed iyo Xasan sheekh si ay mucaawino u gaarsiiyeen magaalada Balatweyne oo uu ku fahay wabiga shabeelle dadna ku dilay. Kheyre waa ku faraxsanaa oo af ballaaran ayuu ku qoslayey\n02 Febraayo 2020 Waxay Kheyre, farmajo iyo Fahad si musuqmaasuq ah u uga dhigeen madaxdweyne Axmed Cabdi Qoorqoor, iyagoo ku bixiyey lacag aad u badan. Hawshaan badankeedna waxaa qabtay Xasan Cali Kheyre. Kheyre waa ku faraxsanaa oo af ballaaran ayuu ku qoslayey\n25 Julay 2020 Xabaale qode xabaalkiisaa la qoday Kheyre godkiisa ayey biyo ugu soo galeen waxaana talada looga xayuubiyey 7 daqiiqo, waxaana ka xayuubiyey Mursal iyadoo aan la marsiinin wax sharci ah. Waayo muddo dheer ayuu sharcidarro sameynay, adkeynayey, fulinayeyna.\nKheyre waa beenaale isla weyn oo aan lahayn mabda’a lagu og yahay. Waxaa aad ula weyn khiyaanada, kibirka iyo isla weynidiisa oo ka dhigta qalfoof maran. Kheyre waxaa aad ugu yar waddanimada, mana ka naxo dhibaatada iyo xanuunka ay ku reebaan tallaabooyinkiisa khaldan dadka kale iyo hooyooyinka albaabkiisa ku ooyi jiray oo ay ka maqan yihiin caruurtii\nPrevious articleIs sharrixidda Farmajo, Kheyre iyo Mursal Waxay Gef weyn ku Tahay Garaadka Somalida.\nNext articleWaa kuma Musharrax Xasan Cabdi Nuur oo u Sharraxan Guddoonka Barlamanka ?\n(Akhriso) Wakiilada Beesha Caalamka oo ka digay talo xumida Farmaajo, farriin...


La-Taliyihii Hore Ee Isu-Duwaha Qaramada Midoobay Oo Aragti Dhinac Ka Raran Ku Weeraray Somaliland Oo Uu Sheegay Inay Fursad Lumisay, Kulana Taliyay Federaalka | Gabiley News Online\nLa-Taliyihii Hore Ee Isu-Duwaha Qaramada Midoobay Oo Aragti Dhinac Ka Raran Ku Weeraray Somaliland Oo Uu Sheegay Inay Fursad Lumisay, Kulana Taliyay Federaalka\nHargeysa(GNO 4)-Dr Chris Jaeger oo sida uu sheegtay ahaan jiray la-taliyaha Isu-Duwaha Qaramada Midoobay ee Somaliland iyo Soomaaliya ayaa Isniintii maqaal ku daabacay mareegta tolerance.ca, kaas oo uu ku buunbuuninayo hannaanka liicliicaya ee Federaalka Soomaaliya isla markaana uu wax kaga sheegayo qaddiyadda Somaliland, isagoo Somaliland ku durey aragti dhinac ka raran oo siyaasadeed.\nDr Jaeger wuxu sheegay in hannaanka Federaalka ee Soomaaliya uu meel wanaagsan marayo iyadoo Al-Shabaabna laga saaray badi magaalooyinka Sooomaaliya iyo in magacaabista ergayga cusub ee Qaramada Midoobay Michael Keating la filayo in ay sii dardargeliso hannaanka federaalka ee Soomaaliya.\nHase ahaatee Dr. Chris Jaeger wuxu nasiib-darro ku tilmaamay in ay Somaliland ka maqan tahay dhammaanba geedi-socodka Federaalka ee Soomaaliya isaga oo sidoo kale sheegay in ay Somaliland horey u lumisay fursad qaali ah. “Dadka siyaasadda falanqeeyaa waxay sheegaan in Hargeysa ay noqon kari lahayd magaalo-madaxda Soomaaliya iyo halka ay deggan yihiin hay’adaha muhiimka ah ee dawladda Soomaaliya intii dagaalladu ka socdeen koonfurta Soomaaliya.”\nDr Chris wuxu sheegay in kasta oo ay Somaliland horumar la yaab leh ka samaysay dhinaca dhaqaalaha iyo dhinaca siyaasaddaba aanay haddana ku guulaysan in ay hesho aqoonsi caalami ah.\n“Iyadoo hadda la dhisay dawlad-goboleedyo federaal ah, way sii adkaanaysaa in dunidu aqoonsi siiso Somaliland” ayuu yidhi.\nMaqaalkiisa Dr Chris wuxu ku sheegay in haatan loo baahan yahay in ay Somaliland fahanto mabaa’diida Federaalka. “Dastuurka Federaaliga ah ee Soomaaliya wuxu dhigayaa in ay Soomaaliya tahay dal federaal ah, madax bannaan, dimuqraadi ah isla markaana ku dhisan siyaasad loo dhan yahay. Haddii ay Somaliland federaalka ku biirto lagama yaabo in ay wax ku waydo. Taas beddelkeeda, Somaliland wax walba way ka heli doontaa.”\nDr Chris maqaalkiisa dhinaca ka raran intaas uun kuma uu dayn, wuxuse sheegay in aan la dafiri karin in ay Somaliland joogaan dad badan oo jecel in ay arkaan Soomaaliya oo mid ah, kumana uu sheegin qoraalkiisa meel uu ka soo xigtay iyo daraasad uu sameeyay toona oo uu markhaati ugu qabsan karo doodiisa ah inay Somaliland joogaan dad somaliweyn jeceli. Sidoo kalema ma soo hadal qaadin halka ay dadka reer Somaliland ka taaganyihiin midnimo dambe oo dhex marta Somaliya, iyagoo niyada ku haya dhibaatadii, jidh-dilkii iyo xasuuqii loo gaystay.\nMa cadda shaqada uu hadda gacanta ku hayo Dr Chris. Haddii uu weli ku jiro xayndaabka Qaramada Midoobay xilka uu doonaba ha hayo’e, waxay noqon doontaa gef weyn oo lagula kacay Somaliland. Haddii uu Qaramada Midoobay ka tagayna waxa ay inna tusaysaa sida ay u fikiraan madaxda Qaramada Midoobay ee marka ay Hargeysa joogaan dhexdhexaadka iska dhiga, taas oo ah waxa loo yaqaano diblomaasiyada munaafaqada ah.\nSomaliland waa in aanay dulqaad u yeelan cid kasta oo qalin-daaraysa himilada shacabkeeda, waana in ay fiiro-gaar ah u lahaataa gef kasta oo kaga yimaadda Qaramada Midoobay oo ah hay’ad caalami ah oo ay mabaadiideeda ka mid yihiin “dhexdhexaad ah.


Raad Raac News Online – Golaha Wasiirada Xukumada oo Go’aan ka soo saaray Lacago faro badan oo la sheegay in lagu qaado Dekeda Muqdisho.\nGolaha Wasiirada Xukumada oo Go’aan ka soo saaray Lacago faro badan oo la sheegay in lagu qaado Dekeda Muqdisho.\nIyadoo shalay Golahada Wasiirada Xukumada Soomaaliya kulan ay magaalada Muqdisho ku yeesheen lagu ansixiyay miisaaniyada xukuumada sanadka 2013-ka, ayaa dhinaca kale waxaa lagu soo qaaday arrimo ku saabsan habka lacagaha looga qaado Dekeda Muqdisho.\nKulankaasi shalay ayaa Waxaa Golaha wasiirrada ee Xukuamada ay si weyn uga doodeen islamarkaana u sheegeen in wax la aqbali karo aysan aheyn, wixii hadda ka danbeeya lacagaha is barbar socda ee laga qaadayo gadiidleyda dekeda ka shaqeysa iyo waliba xamuulka ka soo dega, waxaana Goluhu ay war cad ka soo saareen Arrintaasi iyaga oo isku raacay in aan la ogoleyn lacag aan aheyn tan ay qaado Dowladda hoose ee canshuurta ah.\nSi kastaba Go’aanka ku aadan Lacagaha Faraha badan ee Dekeda laga qaado ee ay qaateen Golaha wasiirrada xukuumada Soomaaliya ayaa waxaa siweyn u soo dhaweyay gadiidleyda iyo ganacsatada Muqdisho ee ku xiran Dekeda, waxaana meesha uu ka saarayaa musuq maasuq weyn oo ka jiray Dekeda kaasi oo dhibaato xoog leh ku qabeen Ganacsada iyo qeybada Bulshada.


XAAFADDA FARJANNO OO FARBARTAY XAAFADDA SHAQAALAHA EE MAGAALADDA KISMAYU – JUBALAND STATE\nWaxaa maanta oo ay taariikhdu tahay Jimce 20 ka December, 2013 garoonka weyn ee Wamo Stadium ee magaaladda Kismayu ku soo gabagaboobay koobkii lagu maamuusayey soo dhoweynta Wasiiradda Cusub ee Jubaland State.\nTartankan oo u furmay shan xaafadood ee magaaladda Kismayu maalinimaddii Khamiista ee ay taariikhdu ahayd 12 ka December 2013 ayaa waxaa FINAL isugu soo haray labadda xaafadood ee kala ah Farjanno oo ka soo badisay xaafadaha Calanley & Guulwade oo runtii la dhihi karay Guulwade fursad ay ku soo bixi karto ayeey heshay haddii aysan Calanley galaafan oo aysan bixinin goolal loo arkayey sii days iyo hadalo laga soo xigtay qaar ciyaartooyda ka mid ah!\nXaafadda Shaqaalaha qudheeda waxay rigoorayaal ku soo reebtay Fanole ka dib markii ay 0-0 ku dhammaatay wakhtigii loogu talagalay.\nAkhristoow waxaa durbaba soo buux dhaafiyey garoonka dadweynihii u soo daawasha tagay iyo waliba taageerayaashii labadda xaafadood. Waxaa sidoo kale ka soo qaybgalay ciyaartan marti sharaf tiro badan oo ay ka mid yihiin Wasiirka Arrimaha Gudaha ee Jubaland Mudane Maxamed Warsame Faarax (Darwiish), Wasiirka Maaliyadda Mudane Maxamed Sh Yuusuf Cumar, Afhayeenka Jubaland State Mudane Seeraar, Guddoomiyaha Ku meel gaarka ee Degmadda Kismayu Mudane Cabdulahi Khaldaan, iyo Guddoomiyaha Qurba-Joogta Sports G/J/Hoose Eng. Cabdisamed Sh Qasim.\nWaxaa bilowday ciyaartii la wada sugayey waxaana durba weerar aan kala go’ lahayn lagu qaaday xaafadda Shaqaalaha oo ka fakatay fursado qaali ah oo uu helay laacibka xaafadda Farjanno ugaga ciyaarayey afka hore ee Bashiirow isaga oo iska lumiyey fursad gool loo fishay.\nBashiirow oo ah inan yar oo mustaqbal leh ayaa wuxuu durbaba ka xareeyay kooxdii Shaqaalaha laba gool oo darandoori ah waxaana qaybtii hore ee ciyaarta lagu kala nastay 2-0 ay ku hogaaminayso kooxda Farjanno.\nQaybtii labaad ee ciyaarta markii la isugu soo noqday koox walibana ay la soo tashatay macalimiinteeda ayaa waxaa isla markiiba gool saddexaad uga naxsaday kooxda Shaqaalaha laacibka la yiraahdo Eney. Akhristow kooxda Shaqaalaha waxaa goolkii afaraaad ka dhaliyey inanka la yiraahdo Faqe, waxay ciyaartu ku dhammaatay 4-0 ay koobkii ku hanatay kooxda xaafadda Farjanno oo runtii u qalantay guushan.\nWaxaa xusid mudan ciyaartooydii labadda koox oo dhammaantood muujiyey dadaal. Waxay dadweynuhu si gaar ah isha u hayeen laacibiinta kala ah: Maxamed Deeqow, Sh Cali, Maango, Dhuubow, Cabdi Bare, iyo Idris.\nDadweynihii ka soo qaybgalay ciyaartan ayaan inaba ka xiisa dhicin ilaa ay ciyaartu dhammaato.\nMaalinta barito oo ay sabti tahay ayaa waxaa ciyaaraya laba kooxood oo ay kala wataan Suldanka Sports ka G/J/Hoose Sanjo oo horay ugu soo ciyaari jiray kooxdii Warshadda Hilibka iyo Guddoomiyaha Qurba-Joogta Sports ka G/J/Hoose Eng. Cabdisamed oo iskana horay ugu soo ciyaaray naadiga D/Hoose Kismayu iyo naadigii heer qaran ee Muqdishu FC, ciyaartan ayaa loogu dabaal dagayaa soo dhoweynta Suldan ka iyo sii dhoweynta Eng. Cabdisamed oo la oran karo wuxuu u hiiliyey amase qayb lixaad leh ka qaatay bilowga dimoqraadiyadda sports ka Soomaaliya oo si xawli ah ugaga socda goboladda qaarkood.\nXafladda Koobka iyo abaalmarinadaba waxay ka dhici doonaan Hotel Golden Beach ee Qilmawaye.\nW/D M Deeq Abdiwahab


CIWAAN: Col. QADAAFI WAA KUMA?\nQore: Liban Afrah\nWaxa uu ka dhashay qoys daga baadiyaha kana tirsan qabiilka Badawin 1942 Gobolka Sirte, yaraantiisii aad ayuu uga duwnaa caruurta faciis ah waxa uu ku barbaaray Nacaybka reer Galbeedka. Taariikh dheer ayuu ka bartay Gumaystihii Talyaaniga sida ay ula dhaqmeen Dadkiisa, xus gaar ah waxaa ku noqatay sanadkii 1911 goortaa oo ay dileen owowgiis. Waxa uu waxbarashadiisa ka ku bilaabay Dugsi quraan. Col. Qadafi yaraantiisii waxa uu maskaxdiisa u hibeeyey sidii uu Gumeysta Talyaani dalkiisa uga saari lahaa. Waxbarashadiisa ah intii uu ku jiray 1956-1961 waxa uu abuur dhalinyaro hal adag oo firfircoon noqdana siyaasiyiin. Waxa uu jeclaa inuu fikirkiisa raaco Jamaal C/nasir oo hal hayskiisu ahaa midaynta Carabta iyo fogaynta Reer Galbeedka, si uu dariiqaas u raaco waxa uu go'aansaday inuu ku biiro Kuliyadaha Ciidanka 1963 isagoo tusaale u soo qaata Jamaal C/nasir sida uu gu guulaysat hamigiisa. 1964-tii ayuu ka qalanjabiyay Kulayadii ciidan waxaan loo diray Britain koorso aqoon kororsi ah, sanad kadib ayuuna soo laabatay. Abaalmarintiisu waxay noqotay in la siiyo jago sare oo Ciidanka. Da'diisa yar kama hor istaagin inuu abuuro dhalinyaro ku fikrad ah oo aad u nabcaystay Borortooyada ka amar qaadata Gumaystaha, Musuqmaasuq, Cadaaalad daro iyo horumar la'aan waxa ay saldhig u noqotay nacaybka uu u qabo Boqortooyada uu madaxka yahay boqor Idiris.\nMarkii ugu horeysay la maqlay magaciisa, col. da'da yar Mucamar al Qadafi, waxay ahayd Sep. 1 1969 kolkaas oo da'diisu ahayd 27-jir kadib markii afganbi aan dhiiga ku daadan xukunka kaga tuureen boqor Idiris. islamrkiiba waxaa xizbigiisu la magac baxay "islamic socialism" Hanti-wadaaga Islaamiga. Qadafi waxa uu qaaday talaabooyin badan oo uu ku abuurayo sidii uu carab halwadan ka dhigi lahaa asgoo ka bilaabay sadex Dal: Libiya Masar iyo Siiriya. Sida qorshihiisu ahaaba, Qadafi waxa uu laf dhuun qashay ku noqday danaha reer galbeedka waxa uu bilaabay inuu danaha guracan ee Maraykanka hor istaago waa danaha ay ka leeyhihiin Carabta. Si kacaankiisu u noqdo mid loo diirsado waxa taageero hagar la'aan ah siiyay dhaqadhaqaaqyo badan oo ka jiray aduunka: waxaa lagu yaqaan tageeradii uu siiyay halgamaagii Nelson Mondela xiligii uu la dagaalamayay Midab-takoorka, Muslimiinta Moros ee Filipines, IRA (Irash Rebablican Army), Gooni ugoosadka Busque ee Spain, Kurdiyiinta iyo Falastiin. Xiriirka wanaagsanaa ee Masar madmadow ayaaa soo galay aad ayuuna uga xumaaday ka dib markii ay heshiiska la galaan Yuhuudda 1979.\nQadafi waxa uu u beyray, maadaama aduunku u qeybsay Bari iyo Galbeed, inuu xiriir wanaagsay la yeesho Ruushka. Waa sida uu yiri Siyaad Barre markii la weydiiyay hadba dhan isku tuurka iyo dhex orodka labada Quwadood ee aduunka waxa uu yiri "ama buur ahow ama buur ku tiirsanow". Si Qadafi taas dhab ugu noqoto waxa Ruushanku ku abaalmariyay inuu siiyo diyaaradahii ugu casrisanaa ee Dal uu ruushku siiyo MIG-25, taas oo ka yaabisay Reer Galbeedka uu u midiyo tumanayo.\nMaadaama Qadafi la soo kacay firfircoonaan iyo dhiiri galin wadamo kale taasi waxay u cuntami wayday Maraykanka oo Carabta ka lahaa dano aad u muhiimsan, si aan mardanbe Qadafi u murjin waxa Maraykanku go'aan ku gaaray inuu ka taqluso Conel-ka. Roland Reagan oo xilagaa ahaa Madaxweynaha maraykana ayaa 1986 amray in weerar cirka lagu dilo Qadaafi isagoo ku eedeeyay inuu argagixisada nambar kow ka yahay, nasiib wanaag waxba ma gaarsiin Qadafi ee halkaa waxaa ku qurbaxay Gabadhiisa iyo 25-qofood. Col. Qadafi sirta Reer Galbeedku meel dheer kama jarin maadaama uu saaxiib la ahaa ruushanka oo dagaal qabow kala dhaxeeyay reer galbeedka. Korneelku waxa uu u tafa-xaytay sidii uu cadowgiisa qorsheeyay inay dilaan uu uga aarsan lahaa, 2-sano kadib wareerkii lagu qaaday Qadafi diyaarad Marayanku leeyahay ayaa ku burburtay Scotland 270 qof oo saarnaydna waxba kama badbaadin. Qadafi waxa uu yiri " waan burburin karnaa Amerika sanka ayaana jabin karnaa". Waxa kale uu yiri mar falastiniinta lagu eedeeyay inay Argogixiso yihiin "haddii Abu Nadal argogixiso yahay George Washington waa Argagixiso". Co. Qadafi waxa uu noqday geesi tolwaayay markii cunoqabataynta lagu soo ragay taas oo sabab looga dhigay inuu ka danbeeyay qaraxii diyaaradda rakaabka ee ku burburtay Locarbi, Scotland 1988.\nHab u dhaqanka Qadafi Carab waa saluugtay waxayna u arkeen in uu yahay Nin da' yar oo guuxiisa ka dheereeya taasna waxa ay kaliftay in midnimada uu waday meesha ka baxday daalna meel la fadhiistay. Dhamaan Boqorada iyo Madaxda ka jira carabta waa kaligi taliyaal aaminsan in kursiga ay ku fadhiyaan uu badbaado u yahay Maraykan, haddiii uu ka caroodana kama sokaynayaan Sadam Xuseen, Fidal Castaro iyo Xasan Al-Bashir. Madaxdii aan raaligalin Maraykan iyo asxaabtiisa waxay halis u noqonayaan faquuqid (political isolation), waa dhibaatooyinka ka taagan Zimbabwe.\nSi dharbaaxadaas ku dhacday uga xogxogta waxa uu u xusulduubay sidii uu Afrika uga dhaadhicin lahaa inay midowdo. Afrika oo la mideeyaa waxayn tahay calacal timo ka soo baxeen maadaama kaligi taliyaal xukunka ku fadhiyaan cimrigooda markii ay ku dhameeyaan caruurtooda u diyaarinaya dhaqaalaha dalkana ku shubanaya bangiyo shisheeye. tusaale, Mabutu Zezeko oo 30 sano xukumayay Zaire waxa uu ahaa qofka ugu hanti badan qaarada Afrika dalkiisuna waxa uu k u jiray dalalka aduunka ugu faqrisan, Beer kasta iyo Warshadkasta asaga ayaa lahaa. Mar la wareystay waxa uu sheegay in Dalkiisa uu shaqsi ahaan uga baxin karo qaanta lagu leeyahay.\nFikradda aan cilmiga ku dhisnayn ee Qadafi waxay ka qoslisay dad badan oo ka dhaadhacsiiyay inuu marka hore isi saxo oo dalkiisa laga helo Dimoqaraadiyad iyo xornimo inta uusan u gudbin Qaaradda madow ee faceed ka hartay. faqriga iyo dagaalada sokeeye ee dunida ka socda waxa ay ka jireen Afrika, waxaa u sii dheer Cuduro iyo aqoon dari. Danaha shaqsiyadeed ee madaxda afrika waxa uu sababaa inay dagaal iskaga horkeenaan labo dal halkaas ku baaba'an maal iyo mood.\nCol. Qadafi waa madaxweynayaasha ugu xukun dheer aduunka, waxaa lagu sheegaa inuu yahay nin kaligi taliye ah hal adag jecelne i nuu ka dhabeeyo hamigiisa. Mar wax laga weydiiyay Muslimiinta mintidka ah waxa uu sheegay inay asalraacnimadu aysan xumeyn laakiin kuwa bamamka qarxinaya ilmaha gowracaya inaysan Islaamka waxba ka ahayn oo yihiin ku burburinaya islaamka. Ciidanka wardiyeeye waa dumar, waxa uu difaacay kaalinta ay dumarku ku leeyihiin bulshada isagoo sheegay inaysan jirin wax Dumarka ka reebaya inay ciidan noqdaan.\nLibiya shacabkeedu waa 4-malyan dhulkeeduna waa dhulalka ugu weyn qaaaradda Afrika, dhaqaalaha Libyia waxa uu ku tiirsanyahay Shidaalka, dadyow badan oo ka kala yimid Afrika dacaladeeda ayaa u soo shaqo tagay waxayna ka helaan soo dhaweyn maadaama uu Qadafi danaynayo afrika in mid noqoto xuduudna u dhaxeyn. Qadafi waxaa lagu cambaareeya sidii uu ula dhaqmay Falastiniyiin gaaraysa 30-kun oo ka xoogsanjirtay Libya kadib markii uu dhoobay xuduuda ay la leeyihiin Masar isagoo ku amray inay aadaan hadii ay dal xor ah leeyhiin. Waxa uu ku xumaynayay Yasir Carafat oo sheegay in Falistin dhulkooda xor yahay markii uu heshiiska la galay Isra'il.\n1942: ku dhashay saxaraha Libyiya'\n1976: Buug la magacbaxay 'Green Book' ayuu qoray.\n1977: Waxa uu soo bandhigay 'jamahiriyya'.\nTAARIIKHDA MANDELA - GUJI HALKAN\nAFEEF: Aragtida qoraalkjan waa mid u gaara qoraaga ku saxiixan, kana tarjumi maayo aragtida SomaliTalk


25-ka Diseembar ma noqon doonto fasax qof walba. Iyadoo aan la tixgelin hudheelka, cuntada ama xaaladaha degdegga ah ama xirfadaha adeegyada caafimaadka, 9% haweenka shaqeeya iyo 2% ragga shaqeeya ee Faransiiska ayaa noqon doona lagu qasbay inuu shaqeeyo maalinta Christmas, sida lagu sheegay sahan * ay samaysay goobta Qapa. Kuwa la wareystay, 55% haweenka Faransiiska ah iyo 36% dadka Faransiiska ah ayaa sidoo kale diyaar u noqon doona inay ku shaqeeyaan 25 December, badanaa sababa lacag la aan.\nLaakiin shaqabixiyuhu ma ku qasbi karaa shaqaalihiisa inay shaqeeyaan maalmaha kirismaska iyo sannadka cusub?\nLe Xeerka Shaqaalaha aqoonsan yahay 11 ciidaha sharciga ah, oo ay ku jiraan Diseembar 25 iyo Janaayo 1 (maqaalka L3133-1). Laakiin marka laga reebo 1-da Maajo, qasab maahan inay shaqeynayaan. Kaliya Alsace iyo Moselle ayaa leh nidaam gaar ah, marka loo eego ciidaha guud waa, haddii aan si kale loo qeexin, aan shaqeyneyn (maqaalka L3134-13 ee Xeerka Shaqaalaha).\nHubi heshiiska wadajirka ah\nMeel kale, loo shaqeeyuhu wuxuu markaa sharci ahaan weydiisan karaa shaqaalihiisa inay yimaadaan shaqada December 25 iyo January 1 haddii uu u hogaansamo qodobbada qandaraaska. Lacalla…\nKirismaska, Sannadka Cusub: shaqo-bixiyahaagu ma kugu qasbi karaa inaad shaqeyso? July 10th, 2021Tranquillus\nREAD Waxyaabaha muhiimka u ah LinkedIn\nhoreSebtember 30, 2020 Qorshaha soo kabashada: waxaa loola jeedaa in lambar digbar laga dhigo tabobarka la siinayo\nsocdaFasaxa shaqaalaynta: muddada dheer ee la kordhinayo haddii ay dhacdo dib-u-tababar xirfadeed


Caalamka oo Indhaha ku hayo Abaaro daran oo ku dhuftay Qaar kamid ah dalalka Afrika – Radio Daljir\nDiseembar 24, 2015 10:43 b 0\nKhamiis, December 24, 2015 (Daljir) —Qaramada Midoobay ayaa sheegtay in ka badan 18 million oo ruux oo ku nool bariga Afrika ay hadda khatar ugu jiraan cuni yari ka dhalatay roobabkii Elnino ee dhowaan gobolka ka da’ay iyo khilaafaadka ka jira deegaanka.\nUrur goboleedka bariga Afrika ee IGAD ayaa Arbacadii lasoo dhaafay soo saaray digniin ku aadan abaaraha daba dheeraaday ee saameeyay bariga iyo bartamaha Afrika ay suuragal tahay in ay sii socon karaan ugu yeraan sadexda bilood ee soo aadan.\nAgaasimaha xarunta saadaasha iyo iyo ka falcelinta cilimada ee IGAD Guleid Artan ayaa sheegay in wadamada bariga Afrika ay heli karaan roobab hor leh balse aysan di’i doonin ilaa bisha Maarso .\n“Abaarta waqooyiga waa ay soo socon doontaa ilaa xili roobaadka ka xiga laga gaarayo, halka roobabkii ka di’i jirey Kenya ay hoos u dhaceen kala bar laakiin tiro intaa ka badan ayaa ka di’i doonta koonfurta iyo galbeedka wadamada Kenya, Uganda iyo Tanzania gaar ahaan meelaha ku dhow dhow xerooyinka waa weyn,” ayuu yiri Artan.\nEl Niño, waa xaalad cilimeed , oo dhacda marka xeer kulka bartamaha iyo bariga badweynta Pacific ay noqoto mid ka diiramaad badan sida ay tahay marka caadiga ah, taas oo sababta in si dhaqso leh ay cilimada isu bedesho.\nSaameynta El Niño ayaa laga dareemay bariga Afrika bishii Maay ee aynu ka soo gudbnay, waxaana ka jiray abaaro sida Ethiopia, Sudan iyo Somalia.\nAbaarta gobolka ka jira ayaa saameysay Ethiopia, waxaana dowladda ay codsatay in la siiyo lacag dhan $1.1 billion si loogu caawiyo in ka badan 10 million oo ruux.\nWadamada Suudaanta Koonfureed iyo Soomaaliya ayaa kamid ah dalalka meesha ugu sareysay ugu jira meelaha ay abaarta saameysay.\nBarnaamijka cunada ee qaramada midoobay u qaabilsan ee WFP gabar u hadashay oo lagu magacaabo Challis McDonough ayaa sheegtay in ay adag tahay in gargaar loo gaarsiiyo dadka dhibaateysan.\nQiyaastii 300,000 oo qof oo ku nool bariga Afrika ayaa ka qaxay goobihii ay ku noolaayeen ka dib markii ay saameysay abaar.


Wasiirka Warfaafinta Dowladda Federaalka oo eedaymo usoo jeediyay Kenya - Tilmaan Media\nWasiirka Warfaafinta XFS Cismaan Abuukar Dubbe ayaa warbaahinta u faahfaahiyay sababta ay xukuumadda uu ka tirsan yahay u kala dooratay dowladaha dariska ah ee Kenya iyo Itoobiya.\nWasiirka wuxuu xukuumadda Nairobi ku eedeeyay iney xad-gudub cad sameysay, wuxuuna si mid mid ah u dul istaagay eedda ay u hayaan dowladda Kenya.\nWaxyaabaha ugu horreeya ee lagu eedeeyay Kenya waxaa ka mid ah sida uu wasiirka sheegay iney safarada ku dhibto shacabka Soomaaliyeed, sidoo kalana aysan Kenya dhawrin darisnimada iyo madax bannaanida.\nWasiir Dubbe wuxuu sidoo kale soo hadal qaaday in Kenya ay martigaliso dad uu ugu yeeray iney dhib ku yahiin dowladda Soomaaliya, taasina uu ku sheegay iney tahay wax dhinac marsan darisnimada.\nDhanka kale su’aal laga weydiiyay waxa wanaajiyay xiriirka Itoobiya isla markaana xumeeyay kan Kenya wuxuu wasiirka sheegay in farqiga labada dal u dhaxeeya ay tahay in Itoobiya aysan ku lug laheyn siyaasadda Soomaaliya halka Kenya ay waddo qaab dadban oo ay kusoo faragalineyso arrimaha jira.\nDhanka ganacsiga ayuu taabtay isagoo sheegay in Kenya ay diiday iney ka faa’iideysato wax soo saarka Soomaaliya, balse kaliya ay dooneyso iney iyadu dhaqaale ka sameyso, waana sababta ay dowladda u qaadatay go’aanka ka dhanka ah xukuumadda Nairobi.\nUgu dambeyntii wasiirka wuxuu Kenya ku eedeeyay iney ka baxeen qeybo ka mid ah gobolka Gedo, wuxuuna muujiyay iney taasi qeyb ka tahay waxyaabaha ugu weyn ee keenay inuu xumaado xiriirka labada dal.


Björklund oo xoogga saaray is dhex galka iyo dhimista faqooqa maalka - Radio Sweden Somali - Raadiyaha Iswiidhen | Sveriges Radio\nJan Björklund (L) sawir: Björn Larsson Rosvall/TT\nBjörklund: Ilmo walba waa inuu dareemaa dareenka Zlatiniismada\nLa daabacay måndag 28 augusti 2017 kl 17.02\nIs-dhex galka iyo dhimista faqooqa dabaqadaha ayaa noqon doona su’aalaha uu xisbiga Liberalerna xoogga saari doono inta ka horreeysa doorashada sannadka foodda innagu soo haya. Iyada oo uu hoggaamiyaha xisbiga L, Jan Björklund axaddii ku qabtay magaalada Göteborg khudbaddiisii kuleeylaha.\n–Annagu is dhiibi meeyno haddaannu nahay xisbiga Liberalerna. Sweden ma ahan inay kala googo’do. Sweden waa in la isku hayo, sida uu sheegay Jan Björklund, hoggaamiyaha xisbiga (L) mar uu khudbaddiisii kuleeylaha kaga hadlayay magaalada Göteborg axaddii shalayto.\nXorriyadda waa in la difaaco waxey ahaayeen ereyo ku qornaa miiskii uu hoggaamiyuhu ka khudbeenayay Halkaasina oo ey ku sugnaayeen dad boqol gaareya oo sacab la garab taagnaa Jan Björklund oo khudbaddiisii badankeed kaga hadlay faqooqa iyo farqiga dabaqadaha u dhexeeya.\n–Sweden waa waddan uu farqiga dabaqadaha u dhexeeyaa sii kordhayo, dadka dalka ku dhashey iyo kuwa dibadda ku dhashey, sida uu sheegay Björklund.\nDoorashada mowduuca ayaa la oran karaa inuu ahaa mid sumad u ah Göteborg. Magaalada Göteborg ayey ka tir-san yihiin 23 xaafadood oo boliisku ku tilmaamo xaafado tabcaan ah. Xaafado ey ku badan yihiin shaqa la’aanta, dunuubta, caafimaad darrada iyo natiija xumida iskuullada. Dhibaatooyin in muddo ah soo kobcayey, iyadoona uu Jan Björklund qirtay kaalinta uu ku leeyahay.\n–Waxaa dhaleeceeynayaa siyaasaddii garabka Alliansen. Waxay ahayd in ka badan in la qaato siyaasaddii Liberalerna ee suuqa shaqada, in la abuuro shaqooyin sahlan ee adeegga tusaale ahaan qaar badan ee ka mid ah ajnabiga leh tacliinta hoose oo aan shaqo ka helin suuqa shaqada Sweden, maadaama inta badan loo baahan yahay shahaado iswiidhish ah, sida uu sheegay Jan Björklund.\nXalka uu khudbaddiisa kuleeylaha ku soo ban-dhigay Jan Björklund ayaa ah abuurista shaqooyin fudfudud oo u sahlaya albaabka suuqa shaqada sidii lagu geli lahaa iyo nidaamka iskuullada oo la hagaajiyo. Wuxuu sidoo kale carrabka ku dhuftay dhibaatooyinka xag-jir-nimada diinta iyo muhiimadda ay leedahay la dagaalanka cadaadiska ilaalinta sharaf-dhaca. Dhammaan dhallaanka Sweden waa iney dareemaan in la guuleey-san karo, sida uu sheegay Jan Björklund, hoggaamiyaha xisbiga Liberalerna mar uu axaddii ka akhrinayay khudbaddiisii kuleeylaha magaalada Göteborg.\n–Dhallaanka oo dhami waa iney iska dhex dareemaan Zlataniismada. Waa inay riyoodaan oo dareemaan in riyooyinkuna rumoobi karaan, sida uu sheegay Jan Björklund.


Xildhibaanka Soy oo sheegay in uunan racfaan ka qaadan doonin go’aan xilka looga xayuubiyay | Star FM\nHome Wararka Kenya Xildhibaanka Soy oo sheegay in uunan racfaan ka qaadan doonin go’aan xilka...\nXildhibaanka Soy oo sheegay in uunan racfaan ka qaadan doonin go’aan xilka looga xayuubiyay\nKu xigeenkii xoghayaha guud ee xisbiga talada wadanka haya ee Jubilee ahna mudanaha laga soo doortay deegaanka Soy ee ismaamulka Uasin Gishu ,Caleb Kositany ayaa sheegay in uunan gudbin doonin dacwo racfaan oo ka dhan ah go’aan shalay ka soo baxay xisbiga.\nTani ayaa timid ka dib markii kulan uu yeeshay golaha maareeya howlaha Jubilee Kositany looga qaaday jagadii ku xigeenka xoghayaha guud.\nXilka laga qaaday mudanaha ayaa waxaa la wareegay dhigiisa Cherangany Joshua Kutuny.\nWareysi gaar ah oo uu xalay siiyay telefishinka maxalliga ee Citizen ayuu xildhibaanka Soy ku sheegay in uu diiradda saari doono dhisidda xisbiga UDA iyo taageeridda ololaha madaxweynenimo ee ku xigeenka madaxweynaha dalka William Ruto.\nXisbiga Jubilee ayuu ku dhaliilay in uunan hadda maamul ahaan awood lahayn.\nWuxuu sheegay in dimuqraadiyadii xisbiga ay hoos u dhacday tan iyo markii bishii saddexaad ee sanadkii 2018-kii ay heshiiyeen madaxweynaha dalka Uhuru Kenyatta iyo madaxa xisbiga ODM Raila Odinga.\nPrevious articleMike Sonko oo maanta maxkamad la soo taagaya\nNext articleQaybta ugu horreysa ee talaalka COVID-19 oo maanta dalka la keenaya


Kulama jaan qaadi karaan!!. Qore: Mohamed Musa Sh. Noor | Laashin iyo Hal-abuur\nKulama jaan qaadi karaan!!. Qore: Mohamed Musa Sh. Noor\nKulama jaan qaadi karaan.\nSababta dadka qaar ay kugu qilaafaan kadibna uga baxaan noloshaada ayaa ah mid aadan lug ku lahayn oo lagugu eedi karin.\nAlle ayaa doortay in uu noloshaada ka saaro sababtana waxaa lagu macnayn karaa in ay tahay in aysan kula gaari karayn halka uu Alle noloshaada dhigayo.\nWaxaa laga yaabaa in ay caqabad ku noqon lahaayeen heerka kale ee noloshaada u gudbayso, maxaa yeelay, noloshaada qaybtii ay ku lahaayeen iyo ujeedadii laga lahaa waa la gaaray, sidaa darteed waxba ha u xanuunsan uguna mashquulin tagiddooda, ha iska tagaan, horey u soco, qayb ka fiican qaybtooda ayaa iman doontee!\nAdiga oo naftaada dhiiri galinaya ayaa la rabaa in aad ka soo qaado in ay la mid yihiin sida qof buug uusan aqrin karayn waxa ku qoran aadan ugu dhiibi lahayn aadan ugu dhiibin qalbigaada qof niyadjabkiisa iyo xanuujintiisa u taagan, sidoo kale aanan aqoon sida laguu jeclaado.\nDaciifnimada Aadanaha ayaa ka mid ah in ay u ogolaadaan mararka qaar qof farxaddooda caqabad ku ah oo ay ahayd in ay noloshooda waa hore ka saaraan in ay u ogolaadaan in qofka nuucaas ah uu boos ku yeesho.\nWaxaa laga yaabaa in uu jiro qof aad u jeceshahay si daran, balse Alle ogaalkiisa uu yahay in qofkaas uusan mustaqbalka noloshaada qayb ku lahayn, micnaha uusan guur idin dhex mari karin, hadana uu Alle qofkaas noloshaada ka saaro adiga oo aad ula xanuunsanaya sida qofkaas noloshaada uga baxay. Sida ay doontaba ha noqotee Alle marka uu kuu hayo mustaqbal wanaagsan kuuna qorsheeyay meel ka wanaagsan meesha aad jeceshahay ayuu kala jaraa xiriirka jacayl ee aad u qabto qofkaas aan kuu qalmin si uu u badbaadiyo wax ka wanaagsan waxa aad jeceshahay ee uu kuu hayo, maxaa yeelay, noloshaada ayaa uga qalmi og wax ka wanaagsan waxa aad markaas ku taamayso. Alle qorshiihiisa ayaa mar walba ka fiican riyooyinka wanaagsan iyo damcaaga nafsaaniga ah.\nHadaba iska hilmaan xiriirada dhintay iyo damac guur aan horey u socodka lahayn.\nIska illow doqomada iyo xaasidiinta Alle naftaada maslaxaddaada darteed uga saaro.\nIska illow kuwa aan wax qiima leh kusoo kordhin noloshaada.\nDhacdooyinka noloshaada ha qasban, u ogolow in wax walba si dabiiciyan ah kuugu dhacaan, balse, ha moogaan dadaalka rajada wanaagsan.\nDadka in aad noloshaada ka sii mid ahaanshahooda ku qasabto iska ilaali.\nHa ku qasbin dadka in ay waqti u helaan farxad galinta naftaada, ayaga ha ka timaado.\nQofna ha ku qasbin in uu ku fahmo, balse isku day ka dhaadhicinta dadka in ay si wanaagsan kuu fahmaan.\nWaxaad u qalantaa qof ku fahmaya oo aysan u muuqan ceebtaada iyo daciifnaantaada, balse arki kara muuqaalkaaga qurxoon iyo waxtarkaada.\nLa noolow qof kuu ogol la noolaansho caafimaad qabta.\nLa noolow qof noloshaada qayb wanaagsan kusoo kordhin kara soona saari kara kartidaada iyo quruxdaada.


Furayaasha helitaanka jiko wax ku ool ah | Bezzia\nFurayaasha helitaanka jiko wax ku ool ah\nMaria vazquez | | Karinta\nWaxaa jira talaabooyin fudud oo naga caawin kara inaan helno a jikada waxtarka badan Tallaabooyin fudud oo, marka lagu daro ka caawinta dhimista biilasheena, yareynaya raadkeena deegaanka. Taasna dadaalkeena si aan kaaga caawino inaad abuurto guryo ixtiraam badan deegaanka, waxaan dooneynay inaan kula wadaagno.\nEl keydinta korontada iyo adeegsiga caqliga leh ee biyuhu waa laba ka mid ah furayaasha lagu gaadhayo kushiin wax ku ool ah. U turjumida labadan qodob talaabooyin la taaban karo, waxaan ogaanay in helitaanka qalab hufan iyo ogaanshaha sida wanaagsan looga faa ideysto, xaddidida qulqulka qulqulka iyo taxadarka laydhka iyo dahaarka labadaba waa lama huraan.\n1 Qalabka guriga oo hufan: qiimeynta tamarta\n2 Isticmaalka qalabka\n3 Fallaadhaha awoodda smart\n4 Xaddidayaasha qulqulka\n5 Windows iyo nalalka\nQalabka guriga oo hufan: qiimeynta tamarta\nQalabka guryaha ee wax ku oolka ahi waa kuwa, inta u dhexeysa, isticmaala tamar yar si ay u qabtaan isla hawshaas. Si loo ogaado wax ku oolnimada qalab kasta, waxaan u adeegsan doonnaa sumadda tamarta; Qiyaasta qiimeynta qasabka ah ee Yurub taxane dheer oo qalabka guryaha ah.\nSumadda tamarta hadda iyo tan cusub (laga bilaabo Maarso 1, 2021)\nSumadda tamarta ayaa noo oggolaanaysa inaan si dhakhso leh oo fudud u ogaanno awoodda aaladda la sheegay inay ku fuliso shaqadeeda a isticmaalka tamarta oo hooseeya. Waa ku filan tahay in lagu ogaado cabbirka kala soocidda xarfaha iyo midabada ay soo bandhigayso. Midabka cagaaran ayaa tilmaamaya qalabka ugu waxtarka badan, halka midabka casna uu tilmaamayo kuwa ka waxtarka yar. Ka mid ah qalabka ugu waxtarka badan waxaan sidoo kale kala saari karnaa 3 fasalo oo dheeri ah: A +, A ++ iyo A +++. Kuwa dambe ayaa ah kuwa ay tahay in aan helno haddii aan dooneyno in keydku noqdo mid muhiim ah; cun ilaa 70% ka yar celcelis ahaan.\nWaa inaad ogaataa, si kastaba ha noqotee, in cabirkani noqon doono la beddelay illaa 1dii Maarso ee 2021 si tartiib tartiib ah miisaanka A ilaa G. Waxay markaa ku talo jiraan inay fududeeyaan calaamadaha tamarta si ay u fududaato in la fahmo. Sidaas darteed haddii aad ka iibsaneyso mashiin cusub dharka, qallajiye, qaboojiye, laambad, shaashad ama telefishan laga soo bilaabo taariikhahaas, waxaad ka heli kartaa sumaddan cusub.\nIsticmaalka wanaagsan ee qalabka korontada, gaar ahaan kuwa sida qaboojiyaha oo isticmaalkiisu koronto aad u sarreeyo, ayaa lagama maarmaan u ah in la helo jiko wax ku ool ah. Wuxuu ku bixiyaa a 31% wadarta isticmaalka, Ma ogeyd macluumaadkan? Ha ku dhejin meel u dhow isha kuleylka (hiitarka, foornada, shooladda korontada) oo hubi in hawo kugu filan ay ku wareegeyso qalabka waa furaha hawlgalka saxda ah.\nMarka laga hadlayo kuleylkeeda, laguma talin karo in xulista loo dhigo qiime gudaha ka hooseeya 5º C qaboojiyaha, iyo -18º C qaboojiyaha. Sidoo kale, xir albaabka qaboojiyaha iyo meel dhig oo si sax ah u dalbo cuntada gudaha qaboojiyaha ayaa kaa caawin doona inaad isticmaasho koronto yari iyo inaad keydiso tamarta.\nTilmaamaha abaabulka qaboojiyaha\nWaxaad maqashay kun jeer: ha luqluqin suxuunta ka hor intaadan ku ridin weelka weelka oo aad si buuxda u buuxiso ayaa kaa caawin doona inaad badbaadiso biyaha iyo tamarta. Intaas waxaa sii dheer, adeegsiga saabuun nadiif ah iyo dayactir sax ah kaas oo dareemid nadiifin ah lagu sameeyo hal mar labadii asbuucba waxay gacan ka gaysan doontaa shaqadiisa saxda ah. Iyo mashiinka dharka lagu dhaqo? Dharka oo lagu maydho 40ºC halkii 60 insteadC lagu badbaadin lahaa ilaa 55% tamar.\nFallaadhaha awoodda smart\nQalabka ku jira habka sugitaanku wuxuu cunaa ilaa 10% biilka korantada ee dhammaan qoysaska reer Yurub. Sidee looga fogaadaa lacag-bixinta dheeraadka ah ee qalabkan? Maalgelinta qalab taas xir korontada qalabka heeganka ama habka hurdada.\nKawaran haddii aan dooneyno inaan helno dheriga qaxwaha uumi baxaya markaan soo toosno? Marka waan sii wadi karnaa oo waxaan ku sharxi karnaa fiilooyinka casriga ah iyo fiilooyinka korontada, aalado casri ah oo koronto lagu keydiyo Shaqadeeda ugu weyni waxay wali tahay kantaroolka aaladda iyo deminta aaladahaas, laakiin waxay hore u sii socdaan hal talaabo noo ogolaanaya barnaamijkiisa ama xakameyntiisa ka socota mobilka. Inbadan ayaan ka hadalnay asbuucyo kahor, ma xasuusataa?\n4 qalabka lagu keydiyo korontada guriga\nIsbaanish kasta wuxuu cunaa, celcelis ahaan, qiyaastii 166 litir oo biyo ah maalintii inta udhaxeysa isticmaalka guriga iyo degmada. Biyuhu waa wax yar oo wanaagsan oo isticmaalkooda waara wuxuu ku xiran yahay qof kasta oo inaga mid ah. Si kasta oo ay u muuqato wax aan qiimo lahayn, in biyaha lagu keydiyo guriga waa muhiim waana ku filan tahay in la ogaado sida loo demiyo qasabadaha iyo meeleeyaha yareeya kuwan loogu talagalay Ma ogtahay in kuwan aad ku keydin karto inta u dhexeysa 18% iyo 47% oo biyo ah. Waxaad ka heli doontaa jiko wax ku ool ah hab dhaqaale.\nWindows iyo nalalka\nKa faa'iideysiga iftiinka dabiiciga ah adoo dooranaya midabyo iftiin ah oo gacan ka geysta iftiinka weyn ayaa fure u ah badbaadinta korantada. Marka tani aysan ku filneyn, waxa ugu fiican ayaa lagu sharxi doonaa nalalka iftiinka isticmaalka yar. Ma ogtahay in la beddelayo laambadaha dhaadheer ee jikada Iftiinka LED-ka ka dhigan tahay keydinta 50%?\nMarka lagu daro u oggolaanshaha iftiinka dabiiciga ah, daaqadaha sidoo kale waxay u oggolaan karaan kuleyl iyo qabow. Albaabada iyo daaqadaha ayaa matalaya qodobada ugu muhiimsan ee luminta heerkulka iyo hubinta inay xaalad wanaagsan ku sugan yihiin waa muhiim si loo xakameeyo kharashka kuleylka iyo qaboojiyaha. Ma rabtaa inaad ogaato sida loo sameeyo? Daacadnimo, furayaasheena qaar daaqadaha tamarta ku shaqeeya.\nWadada buuxda ee maqaalka: Bezzia » Guriga » Karinta » Furayaasha helitaanka jiko wax ku ool ah\nMa taqaanaa waxtarka iyo sifooyinka kombu seaweed?\nDharka jaakadaha si aad u qurxiso hoolkaaga


Lamaane Soomaaliyeed oo dhigtay Aroos ay kasoo qeyb galeen sadex qof oo kaliya !! | Dhexnimo Media\nHome Wararka Lamaane Soomaaliyeed oo dhigtay Aroos ay kasoo qeyb galeen sadex qof oo...\nLamaane Soomaaliyeed oo dhigtay Aroos ay kasoo qeyb galeen sadex qof oo kaliya !!\nCudurka Caronavirus ayaa saameyn badan oo muuqata ku yeeshay dunida, waxaana sababo la xariira cudurkan bandow loo galiyay balaayiin dad ah , waxaa sidoo kale la joojiyay in dadku isugu yimaadana xaflado iyo kulamo intaba.\nLamaanayaal badan oo qorsheestay in ay dhigtaan aroos oo daafaha dunida kunool ayuu saameyn ku yeeshay cudurkan dib u dhacna u keenay guurkooda kuwaa oo wali ka wal walsan ilaa waqtiga lagu jiri karo xaaladan adag.\nSoomaali badan oo kunool Qurbaha ayaa kamid ah dadka uu saameynta ku yeeshay bandowga lasoo rogay, waxaana dib u dhac ku yimid guurka lamaane Soomaaliyeed oo qorsheestay in bisha Ramadaan kahor is guursadaan.\nLamaane Soomaaliyeed oo kunool dalka Dalka Autsralia ayaa go’aansaday in arooskooda dhigtaan iyada aysan la joogin ehelkooda iyo asxaaboota, waxaana arooska lamaanahan kaliya goob joog ka ahaa labo Malxiis iyo muuqaal duube.\nMaxamed Yuusuf iyo Sucaad Xasan ayaa qorsheenayay in ay dhigtaan aroos ay kasoo qeyb galaan dad ka badan 400-qof kuna baxdo lacag badan, hasa ahaatee qorshahooda ayaa fashilmay kadib markii Carona owgiis loo mamnuucay xafladaha arooska iyo kulumada.\nLamaanahan ayaa go’aansaday in arooskii ay qorsheesteen mid ka duwan dhigtaan maadaama aan la ogeyn xiliga xaalada isbadaleyso, waxa ayna dhigteen aroos ay kasoo qeyb galeyn sadex qof kale .\n“Shan qof ayay noqotay inaan aroos ku dhiganno guriga dhexdiisa,, shantii qof waxay noqotay aniga, xaajigeyga, labadii Manxiis iyo waliba qofkii muqaalka noo duubayay, sidii loo dhigan jiray ayaan u dhiganay inkastoo uu qarash noo baaqday,” ayay tiri Sucaad.\nSucaad Xasan oo la hadashay BBC-da ayaa sheegtay in arooskooda u dhacay sida aroosyada kale ee caadiga ah marka laga reebo in aysan kasoo qeyb galin eheladooda iyo dad kale oo badan.\n“Qaabka waxaa uu ahaa, casho sharaf ayaan sameysanay,shanteena qof ayaana ka qeyb galnay oo qof lixaad xitaa ma jirin, shanteena qof ayaa sidii uu aroos u dhici jiray u dhiganay, uudkii ayuu xirtay xaajigeyga anigana waxaan xirta Taashkeyga, labo manxiis ayaan soo kaxeysanay, manxiis dhankiisa ka socda iyo manxisad dhankeyga ka socota, waxaan shidanay sameecadihii iyo wixii oo dhan,” ayay tiri sucaad.\nGabadhan ayaa sheegtay in markii hore arooskooda qorsheeyeen in ay kasoo qeyb galaan boqolaal qof una qoondeeyeen lacag gaareysa 20-kun dollar balse hada u baaqatay lacagtaasi ayna ka baxday kaliya lacag gaareysa Kun Dollar.\n“Qarashka hore waxaa la kireynayay Huteel,waxaa imaanayay ilaa 400 oo qof oo ka soo qeyb galeysay marka lacagta aad ayay u badan tahay ilaa 20 kun oo doolar ayaan ugu talagalay, hadda waxaa naga baxday waxaan dhaneyn 1000 doolar, 20 kun ee doolar ee aan ugu talagalay way ii baaqatay,” ayey tiri Sucaad.\nLamaanahan ayaa ugu baaqay kuwa iyaga lamidkah ee qorsheenayay in aroos weyn dhigtaan in ay ka tanaasulaan ayna iska galaan aroos kooban maadama aan la ogeyn xiliga laga baxayo xaaladan ka dhalatay Caronavirus.\nPrevious articleDalka Yemen oo qofkii ugu horeeyay laga helay cudurka Coronavirus\nNext articleKiisas hor leh oo cudurka Caronavirus ah laga helay Somaliland


Gudd. Baarlamaanka ayaa sheegay in xukuumada Kheyre lagala noqday codka kalsoonida… – Hagaag.com\nGudd. Baarlamaanka ayaa sheegay in xukuumada Kheyre lagala noqday codka kalsoonida…\nKulan Xildhibaanada golaha shacabka ee Baarlamaanka Federaalka Soomaaliya ku yeesheen xarunta Villa Hargeysa ayaa buuq hareeyey kadib markii xildhibaanada qaar keeneen mooshin xilka looga tuurayo Ra’isul Wasaare Kheyre.\nGudoomiyaha golaha shacabka ee Baarlamaanka Federaalka Maxamed Mursal Sheekh Cabdiraxmaan oo goordhaw warbaahinta kula hadlay xafiiskiisa ayaa sheegay in xukuumada Kheyre lagala noqday codka kalsoonida.\nWaxa uu sheegay Gudoomiye Mursal in 170-Xildhibaan codka kalsoonida kala noqdeen Ra’isul Wasaare Kheyre iyo xukuumadiisa, waxa uuna cadeeyay in cod u qaadista u dhacday si sharci ah.\nGudoomiye Mursal ayaa ku eedeeyay Xukuumada Ra’isul Wasaare Xasan Cali Kheyre in ay ku fashilantay qabsoomida doorasho qof iyo cod ah, meel marinta dastuurka, iyo sidoo kale amaanka dalka.\nGudoomiyaha ayaana ka codsaday Madaxweynaha Soomaaliya Maxamed Cabdulaahi Farmaajo in uu soo magacaabo Ra’isul Wasaare cusub maadama kalsoonida kala noqdeen Ra’isul Wasaare Kheyre.\nMadaxweynaha Soomaaliya ayaa la sheegay in gadaal ka riixayay mooshinkan deg dega ah iyo xil ka qaadista Ra’isul Wasaare Kheyre, waxaana qorshahan la sheegay in lagu fashilinayo shirkii magaalada Dhuusamareeb.


Akhri: Gaas iyo xildhibaano ka tirsan federaalka oo hanjabaad jeediyey! – Mareeg.com somalia, World News and Opinion.\nAkhri: Gaas iyo xildhibaano ka tirsan federaalka oo hanjabaad jeediyey!\nMareeg.com: Xildhibaano ka tirsan baarlamaanka federaalka Soomaaliya oo kazoo jeeda Puntland iyo madaxweynaha maamulkaas C/weli Cali Gaas oo maalmahaan kulamo ku lahaa magaalada Garowe ayaa soo saaray go’aamo dhowr ah.\nKulanka ayaa looga arrinsanayey khilaafka soo kala dhexgalay dowladda Federaalka ah ee Soomaaliya iyo maamulka Puntland, waxaana xildhibaanadaas u yeeray C/weli Gaas.\nWar-murtiyeedka kazoo baxay xubnaha xildhibaannada iyo maamulka Puntland ayaa waxaa ka mid ahaa in la xalliyo cabashooyinka ay Puntland ka tirsanayso dowladda federaalka ah ee Soomaaliya, oo Puntland ay sheegtay in ay caddeymo u hayso.\nSidoo kale kulanka ayaa laga soo saaray in xildhibaannada ay Puntland u soo jeediyeen in ay bixiso fursad wada-hadal muddo 30 cisho gudahood ah, taas oo ay aqbaleen maamulka Puntland.\nQodobbada laga soo saaray kulanka waxaa ka mid ah in haddii fursadaha wada-hadalka lagu guul darreysto, in Puntland ay qaadan doonto tallaabada ku habboon ee uu u oggolaanayo dastuurkeeda.\nSidoo kale xildhibaannada iyo maamulka Puntland ayaa isla gartay in heshiiskii lagu gaaray magaalada Muqdisho ee la doonayo in maamul mideysan loogu sameeyo gobollada Mudug iyo Galgaduud uu yahay mid xad-gudub ku ah dastuurka federaalka ah iyo kan Puntland.\nHalkaan ka aqri qoraalka War-murtiyeedkaas\nSafiirka Imaaraadka Carabta oo tegay Kismaayo\nDhageyso: Maxaabiis dilay askari u adeegayey oo dil lagu xukumay


Atooraha Reer Telugu Nani Waa Xidig Guusha Saaxiib La Ah Madaama Filimkiisa Nenu Local Hit Noqday - Hablaha Media Network\nAtooraha Reer Telugu Nani Waa Xidig Guusha Saaxiib La Ah Madaama Filimkiisa Nenu Local Hit Noqday\nHMN:- Atooraha reer Telugu Nani farxad uma dhino madaama filimkiisa Nenu Local maalmo kooban Hit dhameestiran ku noqday waana filimka sedexaad ee xidigaan Hit u noqonaayo.\nNani oo sanadkii hore sameeyay filimada Hit-ka weyn noqdeen Krishna Gaadi Veera Prema Gaadha iyo Gentelman haatana liiska guushiisa waxaa sii kaabay filimka Nenu Local.\nNani filimka Nenu Local waxaa la jileyso atirishada Keerthy Suresh waxaana tiyaatarada la saaray 3 bishii Febraayo ee sanadkaan asigoo siweyn sheekadiisa loo soo dhaweeyay.\nFilimka Nenu Local inuu guul lixaad leh gaaro waxaa ka caawiyay in lagu qarash gareeyay 25 Crore waxaana kooxda cajaladaha qeybiyaan lagu siiyay 19 Crore.\nFilimka Nenu Local waxaa u suura gashay in sedexdiisa maalmood ee ugu horeesay isku darka gudaha Hindiya iyo daafaha caalamka inuu kasoo xareeyo 24 Crore sidoo kalena saami ahaan kooxda cajaladaha qeybiyaan ay ka heleen 15.04 Crore.\nNenu Local hoos u dhac weyn ma sameynin maal maha shaqada sidaa darteed Isniintii iyo Talaadii filimkaan ganacsi wacan ayuu sameeyay ilaa haatana kooxda cajaladaha qeybiyaan waxay ka heleen saami ahaan 19 Crore.\nSidaa darteed todobaadkiisa kowaad marka uu dhameesto ayuu Hit dhameestiran noqon doonaa balse inuu Super Hit gaaro shaqo culus ayaa hortaalo madaama filimka Singam 3 dhamaan gobolada Hindiya awood ku qaban doono laga bilaabo maalinta berito ah.\nNani farxad uma dhino madaama filimkiisa Nenu Local Hit dhameestiran noqday hadii saami ahaan kooxda cajaladaha qeybiyaan ka helaan 26 Crore ilaa 30 Crore dabcan Hit dhameestiran ayuu noqon doonaa.\nF.G: Nani waa atoorihii jilay filimka Eega ee Director SS Rajamouli iska lahaa kaasi oo sanadii 2012 soo baxay sidoo kalena Blockbuster weyn noqday, dabcan waa filimka tixsiga aar gudanaayo markii Nani la dilo qofkii daawaday asigoo Af Soomaali ah ayaa fahmi karo.


Daawo Maqal iyo Muuqaal Halgan web Tv Station Broadcasting Live (Daawo)\nShabakadda Wararka Halgan.net iyo Radio Halgan Live ayaa waxay si toosa idinku soo tabin doonaa hadii uu alle idmo Duruusta iyo Nadwooyinka lagu qabto dalka gudahiisa iyo dibadiisa .\nShabakada Wararka Halgan.net oo aad uga barateen in marwalba ay idiin soo tabiso mutamaraadka iyo nadwooyinka Culumada Soomaaliyeed ayaa si Maqal iyo muuqaal ah .\nWaxaa kale oo aad si sahlan ugu shuban karaan telkooda gacanta Radio Halgan Live Google Play hadii uu yahay telfanka aad heysato nooca Android hadii aad heysato Apple waxaad ka soo gishataa App Store .waxaad ku qoreysaa (Radio Halgan Live) waa free wax lacag ah maaha . Halkan ka Dajiso Radio Halgan Google Play Halkan ka Dajiso Radio Halgan Live App Store Waxaa kale oo aad duruusta iyo towjiihaadka culumada aad si dhib yar aad uga dhageysan kartaa Radio TuneIn oo aad soo gishan karto telfankaaga gacanta.Radio TuneIn ka dib meesha ay ku taal Search ku qor Radio Halgan Live . Alle waxaan ka baryeynaa in acmaasheen uu ka dhigo mid kaligiisa khaalis u ah Aaaamiin . Daawo Live بث مباشر #مسابقه_الملك_عبدالعزيز_الدوليه_للقران الكريم وتلاوته وتفسيره – الدورة 40\nama Halkaan ka Dhagayso Halkan Ka Dhageyso Radio Halgan Live. Dhamaan waxaan u mahad celineynaa walaalaha nagu kordhiyey talooyinka iyo nasiixooyinka qiima galka ah oo ay na soo gaarsiiyeen qaar ka mid ah culumada Soomaaliyeed alaha dhowree dhamaantoood. Wixii talo iyo fadlan noogu soo hagaajiya Webmaster@halgan.net alle waxaan ka baryeynaa in uu camalkeena ka dhigo mid isaga gaar u ah Aaaamiin Hoos ka Daawo Halgan web Tv Station Broadcasting Live\nDaawo Live Daawo Live بث مباشر #مسابقه_الملك_عبدالعزيز_الدوليه_للقران الكريم وتلاوته وتفسيره – الدورة 40\nMaamulka Halgan.net /


» Daawo+Xog Waran: itoobiya oo Shirqoolo halis ah u diyaarisay Qaranka Soomaaliya…Badweyntimes.com\nDaawo+Xog Waran: itoobiya oo Shirqoolo halis ah u diyaarisay Qaranka Soomaaliya…\nWaxaa magaalada Muqdisho iyo daafaha Caalamka ka socda ololo looga hortagaayo Gumeysiga muuqda ay Dowlada Ethiopia ku dooneyso inay ku xakameyso Siyaasada Somalia.\nOlolaha ayaa waxaa qeyb ka ah Weriyayaal rug cadaa ah oo ka dhiidhinaaya Gumeysiga ay Dowlada Ethiopia ku heysa Somalia ee aan aheyn mid u muuqda Siyaasiyiinta Soomaalida.\nWeriye Ayaanle Xuseen Cabdi oo kamid ah Weriyayaasha Soomaaliyeed ayaa iftiimiyay dhibaatada ay Dowlada Ethiopia ku heyso Somalia iyo qorshooyinka ay iminka la damacsan tahay.\nWaxa uu tusaale usoo qaatay sida ay Dowlada Ethiopia u dhaqan galineyso Gumeysiga iyadoo u mareysa dhanka maamul Goboleedyada dalka oo ku hanweyn inay la dhaqmaan Dowlada Ethiopia oo gumaad ba’an ku heysa Somalia.\nDhibaatooyinka ay Ethiopia ku heyso Somalia ayuu tusaale usoo qaatay sida Soomaalida loola dhaqmo marka ay tagaan xarumaha Ethiopia ay ku leedahay Somalia sida Garoowe iyo Hargeysa, waxa uuna tilmaamay in shacabka lagu dhex gumeysto dalkooda.\nWuxuu sheegay in daldaloolada ay Dowladaha shisheeye ka eegtaan Somalia ay tahay “turubka qabiilka”maadaama Soomaalidu ay tahay mid ku dhaqanta qabyaallada.\nWaxa uu sheegay in gaadiidka u kala goosha Gobolada dalka ay maamul Goboleedyadu xojo uga dhigaan inuu wato taarikada Gobolkaasi, halka gaadiidka Ethiopia aan arrimahaasi wax laga weydiin.\nEthiopia oo ka faa’iideysaneysa burburkii gaaray Qaranka Somalia waxay degsatay qorsho seddex ah oo ay ugu tallo gashay inaan la helin Qaran Soomaaliyeed waxaana kamid ah:\nInuu daba dheereedo Dagaalka sokeeye ee Somalia markii ay duntay Dowladii dhexe ee Somalia iyadoo ay arrintaasi ay u fududeeyeen qabqablayaal dagaal oo gacan weyn ku lahaa in Ethiopia ay dhibaato u geysato shacbiga Soomaaliyeed.\nQorshaha Ethiopia ayaa hadda ah in la helo maamul Goboleedyo qabali ah, halkii ay horay ka adeegsan jirtay qabqablayaal Soomaali ah.\nWaxa ay Ethiopia ku dadaaleysaa inaan la helin Qaran Soomaaliyeed oo hanankara masiirka Umadda Soomaaliyeed si ay u gaarto danaheeda mustaqbalka fog.\nDadka ku hoos nool Maamul Goboleedyada ayaa aaminsan in amaankooda ay ilaaliso Dowlada Ethiopia.\n« Warbixinta Ka HoreysayXog: Farmaajo ma AAR ayuu noqon mise UGAAR?..\nWarbixinta Xigto »Dhageyso: Farmaajo oo Markii Ugu horeysay ka Hadlay R/wasaaraha uu magacaabayo…


“Zidane waa macalinka ku haboon ee noqon kara badalka Mourinho ee kooxda Manchester United” – Saha – Gool FM\n“Zidane waa macalinka ku haboon ee noqon kara badalka Mourinho ee kooxda Manchester United” – Saha\nDajiye December 24, 2018\n(Manchester) 24 Dis 2018. Weeraryahankii hore kooxda Manchester United ee reer France Louis Saha ayaa xaqiijiyay in Zinedine Zidane uu yahay macalinka ku haboon ee badalka u noqon kara Jose Mourinho.\nLouis Saha oo sidoo kale u soo ciyaaray kooxaha Sunderland, Fulham iyo Everton, ayaa sheegay in Zidane uu yahay macalinka ugu fiican ee leylin kara Manchester United, maadaama uu leeyahay dhamaan tilmaamaha macalinka guuleysta.\n“Aniga ahaan, waxaan ka mid ahay shaqsiyaadka taageersan in Zidane uu leeliyo kooxda Manchester United, wuxuu ahaa ciyaaryahan cajiib ah, sidoo kale waa macalin si wanaagsan u yaqaana qaabka loola xiriiro ciyaartoyda, waa mid naxariis badan, ee heysta dhamaan tayada ay tahay in la ixtiraamo”.\n“Zidane waa tababare garanaya sida loo dheelitiro dhanka difaaca iyo weerarka, aniga ahaan waa macalinka ugu fiican ee lagu aamini karo xiligan kooxda Manchester United”.\n“Ole Gunnar Solskjær waa macalinka ku meel gaarka ah ee kooxda Manchester United, waxaana qabaa inuu doonayo inuu cadeeyo sida uu ugu qalmo inuu sii joogi karo kooxda waqtiga ugu dheer”.\n“Wuxuu isku dayi doonaa inuu kalsooni ka dhaxlo kooxda gudaheeda isbuucyada soo aadan, sidaasi darteed waa inaan sugnaa si aan u aragno waxa dhaca”.\nDEG DEG: Xaalada Dhaawacyada Arsenal oo ka sii dartay....+SAWIRRO\nArsenal oo beri Beec Jaban ku heli kartay Daafaca laf-dhabarka u ah Liverpool ee Virgil van Dijk balse SABAB YAAB LEH ku diiday!!!


Wararkii Ugu Dambeeyay Suuqa Kala Iibsiga Iyo Wargeysyada Maantay Oo Talaado Ah 21 June\nHomeSuuqa kala iibsigaWararkii Ugu Dambeeyay Suuqa Kala Iibsiga Iyo Wargeysyada Maantay Oo Talaado Ah 21 June\nJune 21, 2022 Suuqa kala iibsiga, Wararka Ciyaaraha, Wararka Wargeysyada, Warka Xiisaha Leh 0\nArsenal ayaa ku dhow inay la soo wareegto weeraryahanka reer Brazil Raphinha oo ka yimid Leeds United , iyadoo xiisihii Barcelona ee 25 jirka uu qaboojiyay. Gool\nChelsea ayaa ku biirtay Tottenham oo doonaysa inay la soo wareegto weeraryahanka reer Brazil Richarlison oo ka tirsan Everton , kaasoo 25 sanno jirkaan ku doonaya in ka badan 50 milyan ginni. Mail\nMarina Granovskaia, oo la wareegtay maamulka heshiisyada suuqa kala iibsiga ee Chelsea, xilligii milkiilihii hore ee Blues Roman Abramovich, ayaa qarka u saaran inuu ka tago kooxda. Guardian\nWest Ham ayaa ku dhow inay 30 milyan ginni ku dalbato 20 jirka weerarka uga ciyaara Chelsea iyo Albania Armando Broja, kaasoo qaab amaah ah ugu biiray Southampton xilli ciyaareedkii hore. Sky Sports\nTottenham ayaa xiriir la sameysay xerada kubad sameeyaha Danmark Christian Eriksen dhowr usbuuc ka hor, laakiin ma aysan daba galin xiisaha ciyaaryahankoodii hore ee 30 jirka ah, kaasoo qeybtii labaad ee xilli ciyaareedkii hore ku qaatay Brentford . Football London\nTababaraha cusub ee Manchester United Erik ten Hag ayaa kooxda u sheegay in uu doonayo in ay la soo saxiixdaan Eriksen iyo xiddiga khadka dhexe uga ciyaara kooxda Barcelona ee Frenkie de Jong oo 25 jir ah Goal\nManchester United ayaa dalab 55 milyan ginni ah ka gudbisay weeraryahanka reer Brazil Evanilson waxaa diiday Porto laakiin kooxda ka dhisan Old Trafford ayaa qorsheyneysa inay dalab cusub ka gudbiso 22 jirkaan. Mail\nIyadoo ay ku guuldareysatay inay la soo wareegto 21-jirka reer Holland Jurrien Timber, Manchester United ayaa laga yaabaa inay u dhaqaaqdo saxiixa saaxiibkiisa Ajax Lisandro Martinez. Daafaca dhexe ee Argentina oo 24 jir ah ayaa sidoo kale diirada u saaran Arsenal . Mirror\nManchester United ayaa sidoo kale ku dhow inay 40 milyan ginni kula soo wareegto garabka reer Brazil iyo kooxda Ajax ee Antony, oo 22 jir ah. Sun\nParis St-Germain ayaa bilaabi doonta dalab cusub oo ay kula soo saxiixaneyso daafaca Inter Milan iyo Slovakia Milan Skriniar, 27. Fabrizio Romano\nInter ayaa la kulmi doonta daafaca reer Brazil ee Torino Bremer, oo 25 jir ah, iyagoo bilaabaya raadinta bedelka. Fabrizio Romano\nLeeds ayaa ka fikiraysa u dhaqaaqista RB Leipzig iyo khadka dhexe ee USA Tyler Adams, oo 23 jir ah, iyagoo isku diyaarinaya inuu Kalvin Phillip ka tago Man City. mail\nTababaraha Manchester City Pep Guardiola ayaa sheegay inuu doonayo 27 jirka khadka dhexe ee Portugal Bernardo Silva, kaasoo lala xiriirinayo Barcelona , inuu sii joogo kooxda heysata horyaalka Premier League, laakiin wuxuu raaciyay inuusan jeclayn inuu kooxda ku sii hayo ciyaartoy “aan ku faraxsanayn”. Metro\nAston Villa ayaa diyaar u ah inay dhageysato dalabyada 27-jirka khadka dhexe ee Scotland John McGinn xagaagan. Insider\nGarabka Masar Trezeguet, oo 27 jir ah, ayaa ku dhow inuu ka tago Aston Villa si uu ugu biiro kooxda Turkiga ee Trabzonspor qiimo dhan 3 milyan ginni. Mail\nTababaraha kooxda Nottingham Forest Steve Cooper oo kooxdiisa ku hogaamiyay in ay u soo dalacdaan horyaalka Premier league xilli ciyaareedkii hore ayaa qarka u saaran in uu heshiis wakhti dheer ah u saxiixo kooxda. Nottinghamshire Live\nForest ayaa wadahadalo horumar leh kula jirta 24 jirka reer Nigeria Taiwo Awoniyi oo ay kula soo wareegayaan 17.5 milyan ginni kooxda Jarmalka ee Union Berlin . Telegraph\nSi kastaba ha ahaatee, Forest ayaa qarka u saaran inay weydo Awoniyi maadaama uu qorsheynayo inuu iska diido iyadoo ay jiraan kooxo kale oo badan. Insider\nCiyaaryahanka khadka dhexe ee Denmark Pierre-Emile Hojberg ayaa lala xiriirinayay inuu ka tagayo Tottenham laakiin Spurs ayaan wax niyad ah u haynin inay iibiso 26 jirkaan. Football London


Xaaf oo war cusub kasoo saaray Khilaaf la sheegay inuu kala dhexeeyo Carabeey iyo Casir - Caasimada Online\nHome Warar Xaaf oo war cusub kasoo saaray Khilaaf la sheegay inuu kala dhexeeyo...\nXaaf oo war cusub kasoo saaray Khilaaf la sheegay inuu kala dhexeeyo Carabeey iyo Casir\nCadaado (Caasimada Online)-Hogaamiyaha maamulka Galmudug Axmed Ducaalle Geelle Xaaf, ayaa goordhow si kulul uga hadlay warar ay baahiyeen warbaahinta magaalada Muqdisho oo laga soo xigtay Madaxweyne ku xigeenka iyo Gudoomiyaha Baarlamaanka Galmudug.\nHogaamiye Xaaf oo saxaafada kula hadlay magaalada Dhuusamareeb ee Caasimadda Galmudug ayaa sheegay inuu aad uga xun yahay haddalkii kasoo yeeray Carabeey iyo Casir.\nXaaf waxaa uu tilmaamay in khilaafka jira lagu xalin doono Magaalada Dhuusamareeb ee Caasimada Galmudug, waxa uuna si adag u beeniyay wararka sheegaya in Khilaafka uu yahay mid xoogan.\nXaaf, waxa uu tilmaamay inay mas’uuliyad daro ay tahay in Madaxweyne ku-xigeenka iyo Gudoomiyaha Baarlamaanka Galmudug ay magaalada Cadaado ka dhex wadaan shirar lagu arbushaayo qorshooyinka maamulka.\nHogaamiye Xaaf, ayaa sheegay inay muhiim aheyd in haddii ay jirto tabasho lagu xaliyo miiska wadahadalka, hase ahaatee ay labada mas’uul adeegsadeen waddooyin aan munaasib aheyn, sida uu hadalka u dhigay.\nLabadan Mas’uul ayaa shaaciyay inuu jiro khilaaf u dhaxeysa Madaxda Galmudug oo salka ku heysa isku darkii Baarlamaanka, awoodda oo hal dhinac noqotay iyo is bedel lagu sameeyay Dastuurka, kaddib markii Xaaf uu muddo kororsaday.\nWaxa ay labada Mas’uul cadeeyeen in Xaaf uu ka dhex faa’iideysanaayo Khilaafka, isla markaana ugu tallo galay inuu sameysto wakhti kororsi aan sharci aheyn.\nSi kastaba ha ahaatee, xaaladda Galmudug ayaa iminka mareysa heerkii ugu sareeyay, waxaana fashilmay dadaalkii loogu jiray in khilaafka madaxda Galmudug xal loo helo oo ka socday magaalada Muqdisho.